open-index/open-wikipedia-markdown huggingface dataset:
ಜೆ.ಕೆ.ಕೃಷ್ಣರೆಡ್ಡಿ

thumb|ಜೆ.ಕೆ.ಕೃಷ್ಣರೆಡ್ಡಿ
**ಜೆ.ಕೆ.ಕೃಷ್ಣರೆಡ್ಡಿ**, ಅವರೊಬ್ಬ ರಾಜಕಾರಣಿ. ಶ್ರೀ ರೆಡ್ಡಿ ಅವರು ಕರ್ನಾಟಕದಲ್ಲಿ ಚಿಂತಾಮಣಿ ತಾಲ್ಲೂಕಿನ ವಿಧಾನಸಭಾ ಶಾಸಕರಾಗಿದ್ದಾರೆ. ಜೆ.ಕೆ.ಕೃಷ್ಣ ರೆಡ್ಡಿ ಅವರು ಜನತಾದಳ(ಸೆಕ್ಯುಲರ್) ಎಂಬ ರಾಜಕೀಯ ಪಕ್ಷದ ಸದಸ್ಯರಾಗಿ, ಚುನಾವಣೆಯಲ್ಲಿ ಕಣಕ್ಕಿಳಿದಿದ್ದರು.

## ಆರಂಭಿಕ ಜೀವನ ಮತ್ತು ಶಿಕ್ಷಣ 
ಅವರ ವೈಯಕ್ತಿಕ ವಿಚಾರವೆಂದರೆ, ಚಿಕ್ಕಬಳ್ಳಾಪುರ ಜಿಲ್ಲೆಯ ಚಿಂತಾಮಣಿ ತಾಲ್ಲೂಕಿನ ಅಂಜನಿ ಬಡಾವಣೆಯಲ್ಲಿ ಮನೆಯ ಸಂಖ್ಯೆ ಆರು ಸುನಂದಾ ನಿಲಯದಲ್ಲಿ ವಾಸವಾಗಿದ್ದಾರೆ. ಅವರ ತಂದೆಯ ಹೆಸರು ಮುನಿವೆಂಕಟ ರೆಡ್ಡಿ. ಹೆಂಡತಿ ರೂಪ ರೆಡ್ಡಿ ಹಾಗು ಅವರಿಗೆ ಇಬ್ಬರು ಮಕ್ಕಳು ಕೀರ್ತಿ ರೆಡ್ಡಿ ಮತ್ತು ಐಶ್ವರ್ಯ ರೆಡ್ಡಿ. ಶ್ರೀ ರೆಡ್ಡಿ ಅವರು ವಾರ್ತೂರ್ನಲ್ಲಿರುವ ಸರ್ಕಾರಿ ಶಾಲೆಯಲ್ಲಿ ಎಸ್.ಎಸ್.ಎಲ್.ಸಿ ವರೆಗು ವಿಧ್ಯಾಭ್ಯಾಸ ಪಡೆದಿದ್ದಾರೆ. ಅವರ ಅಫಿಡವಿಟ್ ಪ್ರಕಾರ, ಅವರ ಉದ್ಯೋಗವು ಕೃಷಿ ಮತ್ತು ವ್ಯವಹಾರಕ್ಕೆ ಸಂಬಂಧಪಟ್ಟದ್ದು. ಅವರ ಹೆಂಡತಿ ಕೂಡ ಕೃಷಿ ಮತ್ತು ವ್ಯವಹಾರಕ್ಕೆ ಸಂಬಂಧಪಟ್ಟ ಕೆಲಸದಲ್ಲಿ ತೊಡಗಿಸಿಕೊಂಡಿದ್ದಾರೆ.

## ವೃತ್ತಿಜೀವನ 
ಜೆ ಕೆ ಕೃಷ್ಣ ರೆಡ್ಡಿ ಅವರು ಕರ್ನಾಟಕ ರಾಜ್ಯದ ೧೫ ನೇ ವಿಧಾನಸಭಾ ಚುನಾವಣೆಯಲ್ಲಿ, ಚಿಂತಾಮಣಿ ವಿಧಾನಸಭಾ ಕ್ಷೇತ್ರದಲ್ಲಿ ಸ್ಪರ್ಧಿಸಿ ೮೭೭೫೩ ವೋಟುಗಳನ್ನು ಪಡೆದು ವಿಜೇತರಾಗಿ ಆ ಕ್ಷೇತ್ರದ ಶಾಸಕರಾಗಿ ಆಯ್ಕೆಯಾದರು. ಇವರ ಆಡಳಿತಾವಧಿಯಲ್ಲಿ ಚಿಂತಾಮಣಿ ಕ್ಷೇತ್ರದಲ್ಲಿ ಅನೇಕ ಕಾಮಗಾರಿ ಮತ್ತು ಜನಾನುಕೂಲ ಯೋಜನೆಗಳನ್ನು ಅನುಷ್ಠಾನಕ್ಕೆ ತರಲಾಯಿತು. ಇದರಿಂದಾಗಿ ಈ ಕ್ಷೇತ್ರವು ಶ್ರೀಘ್ರಕಾಲದಲ್ಲಿ ಉನ್ನತ ಬೆಳವಣಿಗೆ ಕಂಡಿತು ಹಾಗೂ ಮಾದರಿ ಕ್ಷೇತ್ರವೆಂದು ಹೆಗ್ಗಳಿಕೆ ಪಡೆದಿದೆ. 
thumb|ವಿಧಾನ ಸೌಧ
ಇನ್ನೂ ಚಿಂತಾಮಣಿ ಕ್ಷೇತ್ರದ ಬಗ್ಗೆ ಹೇಳಬೇಕೆಂದರೆ ಭಾರತದ ಕರ್ನಾಟಕ ರಾಜ್ಯದ ಚಿಂತಾಮಣಿ ತಾಲೂಕು ಪ್ರಧಾನ ಕಚೇರಿಯಾಗಿದೆ. ಅದು ಕರ್ನಾಟಕದ ಆಗ್ನೇಯ ಭಾಗದಲ್ಲಿರುವ ಡೆಕ್ಕನ್ ಪ್ರಸ್ಥಭೂಮಿಯಲ್ಲಿದೆ. ಚಿಂತಮಣಿ ಕೋಲಾರ ಜಿಲ್ಲೆಯ (ವಿಭಜಿಸುವ ಮೊದಲು) ಮತ್ತು ಪ್ರಸ್ತುತ ಚಿಕ್ಕಬಳ್ಳಾಪುರದಲ್ಲಿ ಯೋಜಿತ ಮತ್ತು ಅಭಿವೃದ್ಧಿ ಹೊಂದಿದ ಪಟ್ಟಣಗಳಲ್ಲಿ ಒಂದಾಗಿದೆ. ಚಿಂತಮಣಿ ಅದರ ಸಿಲ್ಕ್ ಮತ್ತು ಟೊಮೇಟೊ ಉತ್ಪಾದನೆ ಮತ್ತು ಕರ್ನಾಟಕದಲ್ಲಿನ ಅವರ ದೊಡ್ಡ ಮಾರುಕಟ್ಟೆಗಳಿಗೆ ಹೆಸರುವಾಸಿಯಾಗಿದೆ.ಅದೇ ರೀತಿ ಚಿಂತಾಮಣಿ ಕಡಲೆಕಾಯಿ ಬೀಜ ಕೂಡ ಹೆಸರುವಾಸಿಯಾಗಿದೆ.

## ಚಿಂತಾಮಣಿ ಕ್ಷೇತ್ರ 
ಚಿಂತಾಮಣಿ ತಾಲೂಕು ಬೆಂಗಳೂರು ವಿಭಾಗ ಹಾಗು ಚಿಕ್ಕಬಳ್ಳಾಪುರ ಉಪ-ವಿಭಾಗದ ಅಡಿಯಲ್ಲಿ ಬರುತ್ತದೆ. ಈ ತಾಲ್ಲೂಕಿನಲ್ಲಿ ೬ ಹೋಬಳಿಗಳಿವೆ. ಅವುಗಳು ಚಿಂತಾಮಣಿ, ಅಂಬಾಜೀದುರ್ಗ, ಕೈವಾರ, ಮುರಗಮಲ್ಲ, ಮುಂಗನಹಳ್ಳಿ ಮತ್ತು ಚಿಲಕಾಲನರ್ಪು ಎಂದು ಕರೆಯುತ್ತಾರೆ. ೬ ಹೋಬಳಿಗಳನ್ನು ೩೩೬ ಗ್ರಾಮಗಳಾಗಿ ವಿಭಜಿಸಲಾಗಿದೆ. ಈ ರಾಜ್ಯ ವಿಧಾನಸಭಾ ಕ್ಷೇತ್ರ ಮತ್ತು ಕೋಲಾರ ಸಂಸತ್ / ಲೋಕಸಭಾ ಕ್ಷೇತ್ರದ ಭಾಗವಾಗಿದೆ. ಪ್ರಸ್ತುತ ಈ ಕ್ಷೇತ್ರವು ವ್ಯವಸಾಯ ಹಾಗೂ ಕೈಗಾರಿಕಾ ವಿಭಾಗದಲ್ಲಿ ಪ್ರಗತಿ ಹೊಂದುತ್ತಿದೆ.

ಸಾಮಾನ್ಯ ಮತದಾರರು, ಎನ್ನಾರೈ ಮತದಾರರು ಮತ್ತು ಸೇವಾ ಮತದಾರರನ್ನು ಒಳಗೊಂಡಿರುವ ಕ್ಷೇತ್ರದಲ್ಲಿ ಒಟ್ಟು ೨೧೦೬೭೬ ಮತದಾರರಿದ್ದಾರೆ. ಸಾಮಾನ್ಯ ಮತದಾರರಲ್ಲಿ ೧೦೫೪೮೨ ಪುರುಷರು, ೧೦೫೧೧೩ ಮಹಿಳೆಯರು ಮತ್ತು ೪೦ ಇತರರು. ೨೦೧೩ ರ ಕರ್ನಾಟಕ ಚುನಾವಣೆಯಲ್ಲಿ ೧೬೯೧ ಮತಗಳ ಅಂತರದಿಂದ ಜೆಡಿಎಸ್ ಪಕ್ಷ ಈ ಸ್ಥಾನವನ್ನು ಗೆದ್ದುಕೊಂಡಿತ್ತು. 

ಜೆ.ಕೆ. ಕೃಷ್ಣ ರೆಡ್ಡಿ ಇಂಡಿಯನ್ ನ್ಯಾಷನಲ್ ಕಾಂಗ್ರೆಸ್ಸಿನಿಂದ ವಾನಿ ಕೃಷ್ಣರೆಡ್ಡಿ ಮತ್ತು ಭಾರತೀಯ ಜನತಾ ಪಾರ್ಟಿಯಿಂದ ನಾ ಶಂಕರ್ರನ್ನು ಎದುರಿಸಿ ಗೆಲುವನ್ನು ಪಡೆದು, ಚಿಂತಮಣಿ ಕ್ಷೇತ್ರದ ಶಾಸಕರಾದರು.
thumb|ಚಿಕ್ಕಬಳ್ಳಾಪುರ ಜಿಲ್ಲೆಯ ಪುಣ್ಯಕ್ಷೇತ್ರಗಳು

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ರಚಿತಾ ಮಿಸ್ಟ್ರಿ

**ರಚಿತಾ ಮಿಸ್ಟ್ರಿ**(ಹುಟ್ಟು ಹೆಸರು: ರಚಿತಾ ಪಾಂಡಾ) ಅವರು ೧೯೭೪ರ ಮಾರ್ಚ್ ೪ ರಂದು ಒಡಿಶಾದ ರೌರ್ಕೆಲಾದಲ್ಲಿ ಜನಿಸಿದರು. ಇವರು ಒಡಿಶಾದ ಮಾಜಿ ಓಟಗಾರ್ತಿಯಾಗಿದ್ದಾರೆ.

## ವೃತ್ತಿಜೀವನ 
ಆಗಸ್ಟ್ ೧೨, ೨೦೦೦ ರಂದು ತಿರುವನಂತಪುರಂನಲ್ಲಿ ನಡೆದ ರಾಷ್ಟ್ರೀಯ ಸರ್ಕ್ಯೂಟ್ ಅಥ್ಲೆಟಿಕ್ ಮೀಟ್ನಲ್ಲಿ ಸ್ಥಾಪಿಸಲಾದ ೧೦೦ ಮೀಟರ್ ರಾಷ್ಟ್ರೀಯ ದಾಖಲೆಯನ್ನು ಅವರು ೧೩ ವರ್ಷಗಳ ಕಾಲ (೨೦೧೩ ರಲ್ಲಿ ಮೆರ್ಲಿನ್ ಕೆ. ಜೋಸೆಫ್ ಅವರು ಉತ್ತಮಗೊಳಿಸುವವರೆಗೆ) ಹೊಂದಿದ್ದರು. ಜುಲೈ ೫, ೨೦೦೧ ರಂದು ಬೆಂಗಳೂರಿನಲ್ಲಿ ನಡೆದ ೧೦೦ ಮೀಟರ್ ಓಟದಲ್ಲಿ ರಚಿತಾರವರು ೧೧.೨೬ ಸೆಕೆಂಡುಗಳಲ್ಲಿ ತಮ್ಮ ವೈಯಕ್ತಿಕ ಅತ್ಯುತ್ತಮ ಸಮಯವನ್ನು ನಿಗದಿಪಡಿಸಿದರು ಮತ್ತು ಈ ಪ್ರಕ್ರಿಯೆಯಲ್ಲಿ ಅವರು ಜಕಾರ್ತಾದಲ್ಲಿ ನಡೆದ ೧೯೮೫ರ ಏಷ್ಯನ್ ಅಥ್ಲೆಟಿಕ್ಸ್ ಚಾಂಪಿಯನ್ಶಿಪ್ನಲ್ಲಿ ಪಿ. ಟಿ. ಉಷಾರವರ ದೀರ್ಘಕಾಲದ ದಾಖಲೆಯಾದ ೧೧.೩೯ ಸೆಕೆಂಡುಗಳನ್ನು ಮುರಿದರು. ಆದಾಗ್ಯೂ, ಕೆಲವು ವಿವಾದಗಳ ನಂತರ, ಭಾರತದ ಹವ್ಯಾಸಿ ಅಥ್ಲೆಟಿಕ್ ಒಕ್ಕೂಟವು (ಎಎಎಫ್ಐ) ಈ ಕೂಟದಲ್ಲಿ ಯಾವುದೇ ಡೋಪ್ ಪರೀಕ್ಷೆಗಳನ್ನು ನಡೆಸಲಾಗಿಲ್ಲ ಎಂಬ ಕಾರಣ ನೀಡಿ ರಾಷ್ಟ್ರೀಯ ದಾಖಲೆಯನ್ನು ಅನುಮೋದಿಸಲಿಲ್ಲ.  ಆದಾಗ್ಯೂ, ೨೦೦೦ ರ ರಾಷ್ಟ್ರೀಯ ಸರ್ಕ್ಯೂಟ್ ಮೀಟ್‌ನಲ್ಲಿ ರಾಷ್ಟ್ರೀಯ ದಾಖಲೆಯನ್ನು ನಿರ್ಮಿಸಿದ ಕ್ರೀಡಾಪಟುಗಳ ಪ್ರದರ್ಶನಗಳನ್ನು ಅವರ ವೈಯಕ್ತಿಕ ಅತ್ಯುತ್ತಮ ಪ್ರದರ್ಶನಗಳಾಗಿ ನಿಲ್ಲಲು ಅವಕಾಶ ನೀಡಲಾಗುವುದು ಎಂದು ಎಎಐಎಫ್ ಸ್ಪಷ್ಟಪಡಿಸಿದೆ. ನಂತರ ೨೦೦೦ ರಲ್ಲಿ ಸಿಡ್ನಿ ಒಲಿಂಪಿಕ್ಸ್ನಲ್ಲಿ ೪ x ೧೦೦ ಮೀಟರ್ ರಿಲೇಯಲ್ಲಿ ವಿ. ಜಯಲಕ್ಷ್ಮಿ, ವಿನೀತಾ ತ್ರಿಪಾಠಿ ಮತ್ತು ಸರಸ್ವತಿ ಸಹಾ ಅವರನ್ನೊಳಗೊಂಡ ತಂಡವು ಮೊದಲ ಸುತ್ತಿನಲ್ಲಿ ೪೫.೨೦ ಸೆಕೆಂಡುಗಳ ಸಮಯವನ್ನು ಸಾಧಿಸಿತು. ತಂಡವು ತಮ್ಮ ಹೀಟ್ಸ್ ನಲ್ಲಿ ಕೊನೆಯ ಸ್ಥಾನ ಪಡೆಯಿತು.

ರಚಿತಾರವರು ೨೦೦ ಮೀಟರ್ ಓಟದಲ್ಲಿ ರಾಷ್ಟ್ರೀಯ ದಾಖಲೆ ನಿರ್ಮಿಸಿದ್ದಾರೆ. ಅವರು ಜುಲೈ ೩೧, ೨೦೦೦ ರಂದು ಚೆನ್ನೈನಲ್ಲಿ ನಡೆದ ೨೦೦ ಮೀಟರ್ ಓಟದಲ್ಲಿ ೨೩.೧೦ ಸೆಕೆಂಡುಗಳಲ್ಲಿ ಓಡುವ ಮೂಲಕ ದಾಖಲೆ ನಿರ್ಮಿಸಿದರು. ಈ ಮೂಲಕ ಪಿ. ಟಿ. ಉಷಾ ಅವರ ದಾಖಲೆಯನ್ನು ಮುರಿದರು. ರಚಿತಾ ಅವರ ೨೦೦ ಮೀಟರ್ ದಾಖಲೆಯನ್ನು ನಂತರ ಆಗಸ್ಟ್ ೨೦೦೨ ರಲ್ಲಿ ಸರಸ್ವತಿ ಸಹಾ ಬದಲಾಯಿಸಿದರು. ೧೯೯೮ ರಲ್ಲಿ, ಭಾರತೀಯ ಅಥ್ಲೆಟಿಕ್ಸ್‌ಗೆ ನೀಡಿದ ಕೊಡುಗೆಗಾಗಿ ಅವರಿಗೆ ಅರ್ಜುನ ಪ್ರಶಸ್ತಿ ನೀಡಲಾಯಿತು.

## ಸಾಧನೆಗಳು 
## ರಾಷ್ಟ್ರೀಯ ಪ್ರಶಸ್ತಿಗಳು 
* ಅಖಿಲ ಭಾರತ ಮುಕ್ತ ರಾಷ್ಟ್ರೀಯ ಚಾಂಪಿಯನ್ ಶಿಪ್
** ೧೦೦ ಮೀ: ೧೯೯೮ 
* ಅಖಿಲ ಭಾರತ ಅಂತರ ರಾಜ್ಯ ಚಾಂಪಿಯನ್ಶಿಪ್
** ೧೦೦ ಮೀ: ೧೯೯೮,೨೦೦೦
** ೨೦೦ ಮೀ: ೨೦೦೦
* ಭಾರತೀಯ ರಾಷ್ಟ್ರೀಯ ಕ್ರೀಡಾಕೂಟ
** ೧೦೦ ಮೀ: ೧೯೯೭

## ಉಲ್ಲೇಖಗಳು 
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:೧೯೭೪ ಜನನ
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ದಿಬಿಂಡು ಬರುವಾ

ದಿಬಿಂಡು ಬರುವಾ (ಜನನ ೨೭ ಅಕ್ಟೋಬರ್ ೧೯೬೬) ಭಾರತೀಯ ಚೆಸ್ ಗ್ರ್ಯಾಂಡ್‌ಮಾಸ್ಟರ್. ಅವರು ಮೂರು ಬಾರಿ ಭಾರತೀಯ ಚೆಸ್ ಚಾಂಪಿಯನ್. ವಿಶ್ವನಾಥನ್ ಆನಂದ್ ನಂತರ ಗ್ರ್ಯಾಂಡ್‌ಮಾಸ್ಟರ್ ಶೀರ್ಷಿಕೆ ಪಡೆದ ಎರಡನೇ ಭಾರತೀಯ ಚೆಸ್ ಆಟಗಾರ, ನಿಯಾಜ್ ಮುರ್ಶೇದ್ ನಂತರ ಎರಡನೇ ಬಂಗಾಳಿಗ, ಮತ್ತು ನಿಯಾಜ್ ಮತ್ತು ಆನಂದ್ ನಂತರ ಈ ಶೀರ್ಷಿಕೆ ಪಡೆದ ಮೂರನೇ ದಕ್ಷಿಣ ಏಷ್ಯಾ ಆಟಗಾರ.

## ಚೆಸ್ ವೃತ್ತಿ
ಡಿಬ್ಯೆಂದು ಬರುವಾ ಬಾಂಗ್ಲಾದೇಶದ ಚಿಟಗಾಂಗ್‌ನಲ್ಲಿ ಜನಿಸಿದರು, ಅಲ್ಲಿಂದ ಅವರ ಕುಟುಂಬವು ಪಶ್ಚಿಮ ಬಂಗಾಳದ ಭಾರತೀಯ ರಾಜ್ಯದ ಕೊಲ್ಕತ್ತಾಗೆ ವಲಸ ಹರಿದಿತು. ೧೯೭೮ರಲ್ಲಿ, ೧೨ ವರ್ಷದ ಬರುವಾ, ಭಾರತೀಯ ಚೆಸ್ ಚಾಂಪಿಯನ್‌ಶಿಪ್‌ನಲ್ಲಿ ಯುವಕನಾಗಿ ಪಾಲ್ಗೊಂಡರು. ೧೯೮೨ ರಲ್ಲಿ, ಲಂಡನ್‌ನ ಲಾಯ್ಡ್ ಬ್ಯಾಂಕ್ ಟೂರ್ನಮೆಂಟ್‌ನಲ್ಲಿ, ಆಗಿನ ಜಾಗತಿಕ ಎರಡನೇ ಕ್ರಮಾಂಕದ ಆಟಗಾರ ವಿಕ್ಟರ್ ಕಾರ್ಚ್ನೋವನ್ನು ಬರುವಾ ಸೋಲಿಸಿದರು.  

೧೯೮೩ ರಲ್ಲಿ, ಅವನು ದೇಶದ ಕಿರಿಯ ಚಾಂಪಿಯನ್ ಆಗಿ ಆಯ್ಕೆಯಾದನು, ಆದರೆ ೧೯೮೬ರಲ್ಲಿ ವಿಸ್ವನಾಥನ್ ಆನಂದ್ ಇವರು ಕೆಲ ತಿಂಗಳಲ್ಲೇ ಈ ದಾಖಲೆಯನ್ನು ಮುರಿದರು. ಅವರು ೧೯೯೮ ಮತ್ತು ೧೦೦೧ ರಲ್ಲಿ ಮತ್ತೆರಡು ಬಾರಿ ಗೆದ್ದಿದ್ದಾರೆ. ಅವರು ರಾಷ್ಟ್ರೀಯ ಚಾಂಪಿಯನ್‌ಶಿಪ್ ಗೆದ್ದ ನಂತರ ೧೯೮೩ ರಲ್ಲಿ ಅರ್ಜುನಾ ಪ್ರಶಸ್ತಿ ಪಡೆದರು.

ಬರುವಾ ೧೯೯೭ರಲ್ಲಿ ವುಮೆನ್ ಇಂಟರ್ನ್ಯಾಶನಲ್ ಮಾಸ್ಟರ್ ಸಹೇಲಿ ಧರ್ ಅವರನ್ನು ವಿವಾಹಾದರು. 

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಸಜ್ಜನ್ ಸಿಂಗ್ ಚೀಮಾ

thumb|೧೯೮೨ ಏಷ್ಯನ್ ಕ್ರೀಡಾಕೂಟಕ್ಕಾಗಿ ಬಿಟ್ಟ ೨೫ ಪೈಸೆಯ ನಾಣ್ಯ
**ಸಜ್ಜನ್ ಸಿ೦ಗ್ ಚೀಮಾ**ರವರು ಭಾರತವನ್ನು ಪ್ರತಿನಿಧಿಸಿದ ಅತ್ಯುತ್ತಮ ಬ್ಯಾಸ್ಕೆಟ್-ಬಾಲ್ ಆಟಗಾರರಲ್ಲಿ ಒಬ್ಬರು. ಅವರು ಭಾರತವನ್ನು ೧೯೮೨ರಲ್ಲಿ ನವ ದೆಹಲಿಯಲ್ಲಿ ನಡೆದ ಏಷ್ಯನ್ ಕ್ರೀಡಾಕೂಟದಲ್ಲಿ ಪ್ರತಿನಿಧಿಸಿದ್ದಲ್ಲದೇ, ೧೯೮೧, ೧೯೮೩, ಹಾಗೂ ೧೯೮೫ರಲ್ಲಿ ನಡೆದ ಏಷ್ಯನ್ ಬ್ಯಾಸ್ಕೆಟ್‌ಬಾಲ್‌ ಪ೦ದ್ಯಾವಳಿಗಳಲ್ಲು ಕೂಡ ಭಾರತ ದೇಶವನ್ನು ಪ್ರತಿನಿಧಿಸಿದ್ದರು.

## ಬಾಲ್ಯ 
ಸಜ್ಜನ್ ಸಿ೦ಗ್ ಅವರು ೧೫ ಜನವರಿ ೧೯೫೭ರಂದು ಪ೦ಜಾಬಿನಲ್ಲಿ ಇರುವ ಕಪುರ್ಥಲಾ ಜಿಲ್ಲೆಯ ಧಬುಲಿಯನ್ ಹಳ್ಳಿಯಲ್ಲಿ ಹುಟ್ಟಿದರು. ತಮ್ಮ ಶಾಲಾಜೀವನವನ್ನು ತಮ್ಮ ಜಿಲ್ಲೆಯ ಕಮಾಲಿಯ ಖಾಲ್ಸ ಪ್ರೌಢಶಾಲೆಯಲ್ಲಿ ಕಳೆದು, ಜಲ೦ಧರದ ಸ್ಪೋರ್ಟ್ ಕಾಲೇಜಿನಲ್ಲಿ ಮು೦ದಿನ ಓದನ್ನು ನಡೆಸಿದರು. 

## ಕುಟು೦ಬದಲ್ಲಿ ಬ್ಯಾಸ್ಕೆಟ್‌ಬಾಲ್‌ ಪ್ರೋತ್ಸಾಹ 
ಸಜ್ಜನ್ ಸಿ೦ಗ್ ಅವರ ಮೂವರು ಸಹೋದರರು ಬಲ್ಕರ್ ಸಿ೦ಗ್ ಚೀಮಾ, ಗುರ್ಮೀತ್ ಸಿ೦ಗ್ ಚೀಮಾ, ಹಾಗೂ ಕುಲದೀಪ್ ಸಿ೦ಗ್ ಚೀಮಾ, ಇವರೆಲ್ಲರೂ ಬ್ಯಾಸ್ಕೆಟ್‌ಬಾಲ್‌‍ನಲ್ಲಿ ಭಾರತ ದೇಶವನ್ನು ಪ್ರತಿನಿಧಿಸಿದ್ದಾರೆ. ಸಜ್ಜನ್ ಸಿ೦ಗ್ ಅವರ ಅಣ್ಣ ಬಲ್ಕರ್ ಸಿ೦ಗ್ ಚೀಮಾ ಅವರು ೧೯೭೦ರಲ್ಲಿ ಬ್ಯಾಸ್ಕೆಟ್‌ಬಾಲ್‌ ಕ್ರೀಡೆಯನ್ನು ಪರಿಚಯಿಸಿದರು. ಬಲ್ಕರ್ ಸಿ೦ಗ್ ಭಾರತದ ಭೂಸೇನೆಯ 'ಸರ್ವಿಸ್' ತ೦ಡಕ್ಕಾಗಿ ಆಡಿ ಎರಡು ಬಾರಿ ಶ್ರೇಷ್ಠ ಆಟಗಾರನೆ೦ದು ಪ್ರಶಸ್ತಿ ಗಳಿಸಿದ್ದರು. ಅವರ ಇನ್ನೊಬ್ಬ ಸಹೋದರ ಕುಲ್ದೀಪ್ ಸಿ೦ಗ್ ಬಿ.ಎಸ್.ಎಫ಼್‍ಗಾಗಿ ಆಡಿ ದಕ್ಷಿಣ ಆಫ಼್ರಿಕಾದಲ್ಲಿ ನಡೆದ ಅ೦ತಾರಾಷ್ಟ್ರೀಯ ಕ್ರೀಡಾಕೂಟದಲ್ಲಿ ಅತಿ ಹೆಚ್ಛು ಪಾಯಿ೦ಟುಗಳನ್ನು ಗಳಿಸಿದ ಹೆಗ್ಗಳಿಕೆಗೆ ಪಾತ್ರರಾದರು. ಅವರ ಮಗಳು ಗುಣೀತ್ ಕೌರ್ ಕೂಡ ಭಾರತದ ಅ೦ಡರ್-೧೭ ತ೦ಡದ ಭಾಗವಾಗಿದ್ದರು. 

## ವೃತ್ತಿ ಜೀವನ 
ಚೀಮಾ ಅವರು ೧೯ನೇ ವಯಸ್ಸಿನಲ್ಲಿ ತಮ್ಮ ಕಾಲೇಜಿನ ತ೦ಡಕ್ಕೆ ಬ್ಯಾಸ್ಕೆಟ್‌ಬಾಲ್‌ ಆಡಲು ಪ್ರಾರ೦ಭಿಸಿದರು. ಅವರ ಮೊದಲ ಪ೦ದ್ಯಾವಳಿ ಜೈಪುರದಲ್ಲಿ ಏರ್ಪಡಿಸಿದ್ದ ಅ೦ತರ-ವಿಶ್ವವಿದ್ಯಾಲಯ ಸ್ಪರ್ಧೆಯೊ೦ದರಲ್ಲಿ ಗುರು ನಾನಕ್ ದೇವ್ ವಿಶ್ವವಿದ್ಯಾಲಯದ ಪರವಾಗಿ ಆಗಿತ್ತು.  ಭಾರತದ ಬ್ಯಾಸ್ಕೆಟ್‌ಬಾಲ್‌ ತ೦ಡದಲ್ಲಿ ಉಪನಾಯಕರಾಗಿದ್ದ ಸಜ್ಜನ್ ಸಿ೦ಗ್ ಅವರು ೧೯೮೨ರಲ್ಲಿ ನವದೆಹಲಿಯಲ್ಲಿ ನಡೆದ  ಏಷ್ಯನ್ ಕ್ರೀಡಾಕೂಟದಲ್ಲಿ ಭಾರತವನ್ನು  ಪ್ರತಿನಿಧಿಸಿದ್ದರು. ಇವರು ಮೂರು ಏಷ್ಯನ್ ಚಾಂಪಿಯನ್-ಶಿಪ್ಗಳಲ್ಲಿ ಭಾಗವಹಿಸಿದ್ದಾರೆ : ಕೋಲ್ಕತ್ತ ೧೯೮೧, ಹಾ೦ಗ್ ಕಾ೦ಗ್ ೧೯೮೩, ಕೌಲಾಲು೦ಪುರ್ ೧೯೮೫. ಸಜ್ಜನ್ ಸಿ೦ಗ್ ಚೀಮಾ ಅವರು ಸೌಲ್, ರಷ್ಯಾ, ಹಾಂಗ್ ಕಾಂಗ್, ಸಿ೦ಗಾಪುರ ಮು೦ತಾದ ವಿದೇಶಿ ಪ್ರದೇಶಗಳಲ್ಲಿ ಭಾರತವನ್ನು ಪ್ರತಿನಿಧಿಸಿದ್ದಾರೆ.  

೧೯೯೪ರಲ್ಲಿ ತಮ್ಮ ಬ್ಯಾಸ್ಕೆಟ್‌ಬಾಲ್‌ ಜೀವನದಿ೦ದ ನಿವೃತ್ತಿ ತೆಗೆದುಕೊ೦ಡು, ಪ೦ಜಾಬ್ ಪೋಲಿಸಿನ ಮೇಲ್ವಿಚಾರಕ(ಎಸ್.ಪಿ.)ರಾಗಿ ಅಧಿಕಾರ ಸ್ವೀಕರಿಸಿ, ಲುಧಿಯಾನದ ಟ್ರಾಫ಼ಿಕ್ ಉಪ ಆಯುಕ್ತರಾಗಿ ಕಾರ್ಯ ನಿರ್ವಹಿಸಿದರು. ಹಾಗೆಯೇ ಪ೦ಜಾಬಿನ ಗಲಭೆ ವಿರೋಧಿ ದಳದ ಅಧ್ಯಕ್ಷರಾಗಿಯೂ ಸೇವೆ ಸಲ್ಲಿಸಿದ್ದಾರೆ. 

## ರಾಜಕೀಯ ಜೀವನ 
ಸಜ್ಜನ್ ಸಿ೦ಗ್ ಅವರು ತಮ್ಮ ಪೋಲೀಸ್ ವೃತ್ತಿಯಿ೦ದ ಸ್ವಯ೦ಪ್ರೇರಿತ ನಿವೃತ್ತಿ ತೆಗೆದುಕೊ೦ಡು ರಾಜಕೀಯಕ್ಕೆ ಇಳಿದರು. ಅವರು ಪ೦ಜಾಬ್ ರಾಜ್ಯದಲ್ಲಿ ಮೊದಲ ಬಾರಿಗೆ ವಿಧಾನಸಭಾ ಚುನಾವಣೆಯಲ್ಲಿ ಭಾಗವಹಿಸುತ್ತಿದ್ದ ಆಮ್ ಆದ್ಮಿ ಪಾರ್ಟಿ (ಎ.ಎ.ಪಿ)ಯನ್ನು ಸೇರಿಕೊ೦ಡರು. ಸುಲ್ತಾನ್‍ಪುರ್ ಲೋಧಿ ಕ್ಷೇತ್ರದಿ೦ದ  ಅಭ್ಯರ್ಥಿಯಾಗಿ ನಿ೦ತರು. ಚುನಾವಣೆಯಲ್ಲಿ ಕಾ೦ಗ್ರೆಸ್ ಅಭ್ಯರ್ಥಿ ನವ್ತೇಜ್ ಸಿ೦ಗ್ ಅವರಿಗೆ ಸೋತರು. ಆದರೂ ಸಹಾ, ಇವರು ಆ ವಿಧಾನಸಭಾ ಕ್ಷೇತ್ರದ ಶೇಖಡ ೨೫.೯೭ರಷ್ಟು ಮತಗಳನ್ನು ಗಳಿಸಿದ್ದರು. 

## ಪ್ರಶಸ್ತಿಗಳು 
ಸಜ್ಜನ್ ಸಿ೦ಗ್ ಚೀಮಾ ಅವರು ೧೯೮೩ರಲ್ಲಿ ರಾಜಸ್ಥಾನದ ರಾಜ್ಯ ಸರ್ಕಾರದಿ೦ದ '**ಮಹಾರಾಜಾ ರಣಜೀತ್ ಸಿ೦ಗ್ ಪ್ರಶಸ್ತಿ**'ಯನ್ನೂ ೧೯೯೯ರಲ್ಲಿ ಭಾರತದ ಕ್ರೀಡಾಪಟುಗಳಿಗೆ ದೊರಕುವ ಶ್ರೇಷ್ಠ '**ಅರ್ಜುನ ಪ್ರಶಸ್ತಿ**'ಯನ್ನು ಪಡೆದರು.

## ಉಲ್ಲೇಖಗಳು 
ವರ್ಗ:ರಾಜಕಾರಣಿಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೮-೧೯
ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಬಿಶಂಬರ್ ಸಿಂಗ್

**ಬಿಶಂಬರ್ ಸಿಂಗ್** (೧ ಅಕ್ಟೋಬರ್ ೧೯೪೦) ಒಬ್ಬ ನಿವೃತ್ತ ಭಾರತೀಯ ಬಾಂತಮ್ವೈಟ್ ಕುಸ್ತಿಪಟು.೧೯೬೪ನಲ್ಲಿ ಅವರಿಗೆ ಅರ್ಜುನ ಪ್ರಶಸ್ತಿ ಲಭಿಸಿತು. 

## ಜನನ 
ಬಿಶಂಬರ್ ಸಿಂಗ್ ಅವರು ೧ ಅಕ್ಟೋಬರ್ ೧೯೪೦ ರಲ್ಲಿ  ಉತ್ತರ ಪ್ರದೇಶದ ಬಾಹಿಪುರ್ ಜಿಲ್ಲೆಯಲ್ಲಿ ಜನಿಸಿದರು.  ಅವರ ಎತ್ತರವು ೫ ಅಡಿ ಹಾಗು ೧ ಇನ್ಚಸ್ ಆಗಿದ್ದರೂ ಕೂಡ ಅವರು ೫೭ಕೆ.ಜಿ.ಯ ತೂಕದ ಅಡಿಯಲ್ಲಿನ ಪಂದ್ಯಾವಳಿಯಲ್ಲಿ ಭಾಗವಹಿಸುತ್ತಿದ್ದರು. 
## ಸಾಧನೆಗಳು 
ಅವರು ಭಾರತದ ಪ್ರತಿನಿಧಿಯಾಗಿ ಭಾಗವಹಿಸುವುದರ ಜೊತೆಯಾಗಿ ಭಾರತೀಯ ರೈಲ್ವೆಗಳ ತಂಡವನ್ನು ಕೂಡ ಪ್ರತಿನಿಧಿಸಿದ್ದಾರೆ.ಬಿಶಂಬರ್ ಸಿಂಗ್ ಅವರು ೧೯೬೦ರ ದಶಕದಲ್ಲಿ ಅವರ ಸಮಯದಲ್ಲಿ ಪ್ರಮುಖ ಮಲ್ಲಯುದ್ಧರಾಗಿದ್ದರು. ಒಬ್ಬ ಶ್ರೇಷ್ಠ ಕುಸ್ತಿಪಟು, ತರಬೇತುದಾರ ಮತ್ತು ತಾಂತ್ರಿಕ ತಜ್ಞ.ಅವರು ಅರ್ಜುನ ಪ್ರಶಸ್ತಿ ವಿಜೇತರಾಗಿದ್ದಾರೆ.  ಅವರು ಆಧುನಿಕ ಫ್ರೀಸ್ಟೈಲ್ ಕುಸ್ತಿಗೆ ಹೊಂದಿಕೊಳ್ಳಲು ಸಾಧ್ಯವಾಯಿತು ಮತ್ತು ೫೭ ಕೆ.ಜಿ ವಿಭಾಗದಲ್ಲಿ ಪ್ರಶಸ್ತಿಗಳನ್ನು ಗೆದ್ದರು. ಅವರು ೧೯೬೨ ರಲ್ಲಿ ಹಿಂದ್ ಕೇಸರಿ ಪ್ರಶಸ್ತಿಯನ್ನು ಗೆದ್ದಾಗ ಅವರು ಮೊದಲ ಬಾರಿಗೆ ಪ್ರಾಮುಖ್ಯತೆಯನ್ನು ಪಡೆದರು.೧೯೬೪ ರಲ್ಲಿ ಟೋಕಿಯೋ ಒಲಿಂಪಿಯಾಡ್ನಲ್ಲಿ ೬ ನೇ ಸ್ಥಾನ ಪಡೆದರು ಮತ್ತು ಅದೇ ವರ್ಷ ಅರ್ಜುನ ಪ್ರಶಸ್ತಿ ಪಡೆದುಕೊಂಡರು. ೧೯೬೬ ರಲ್ಲಿ ಜಮೈಕಾ ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ಅವರು ಚಿನ್ನದ ಪದಕವನ್ನು ಗೆದ್ದರು. ೧೯೬೭ ರಲ್ಲಿ ೫೭ ಕೆ.ಜಿ ಫ್ರೀಸ್ಟೈಲ್ ವ್ರೆಸ್ಲಿಂಗ್ ವಿಭಾಗದಲ್ಲಿ ಫಿಲಾ ವರ್ಲ್ಡ್ ವ್ರೆಸ್ಲಿಂಗ್ ಚಾಂಪಿಯನ್ಷಿಪ್ನಲ್ಲಿ ಬೆಳ್ಳಿ ಪದಕವನ್ನು ಗೆದ್ದರು. ಕಾಕತಾಳೀಯವಾಗಿ, ೧೯೬೭ ರ ಚಾಂಪಿಯನ್ಷಿಪ್ಗಳನ್ನು ನವದೆಹಲಿಯಲ್ಲಿ ನಡೆಸಲಾಯಿತು. ೧೯೬೬ ರಲ್ಲಿ ಅವರು ಫ್ರೀಸ್ಟೈಲ್ ಕುಸ್ತಿಯ ವಿಭಾಗದಲ್ಲಿ ಕಾಮನ್ ವೆಲ್ತ್ ಕ್ರೀಡಾಕೂಟದಲ್ಲಿ ಚಿನ್ನದ ಪದಕ ಮತ್ತು ಏಷ್ಯನ್ ಕ್ರೀಡಾಕೂಟದಲ್ಲಿ ಕಂಚಿನ ಪದಕವನ್ನು ಗೆದ್ದರು. ಮುಂದಿನ ವರ್ಷ ಅವರು ವಿಶ್ವದ ಚಾಂಪಿಯನ್ಶಿಪ್ನಲ್ಲಿ ಬೆಳ್ಳಿ ಪದಕವನ್ನು ಗೆದ್ದರು. ಅವರು ೧೯೬೪ ಮತ್ತು ೧೯೬೮ ರಲ್ಲಿ ಫ್ರೀಸ್ಟೈಲ್ ಮತ್ತು ಗ್ರೀಕೋ-ರೋಮನ್ ವಿಭಾಗಗಳಲ್ಲಿ ೧೯೬೪ ರಲ್ಲಿ ಫ್ರೀಸ್ಟೈಲ್ನಲ್ಲಿ ಆರನೇಯ ಸ್ಥಾನದ ಅತ್ಯುತ್ತಮ ಫಲಿತಾಂಶದೊಂದಿಗೆ ಸ್ಪರ್ಧಿಸಿದರು. ಹೀಗೆ ಭಾರತಕ್ಕೆ ಹೆಮ್ಮೆ ತಂದರು.    

## ಕೊನೆಯ ದಿನಗಳು 
ಬಿಶಂಬರ್ ಸಿಂಗ್ ಅವರು ಭಾರತೀಯ ರೈಲ್ವೇಯಿಂದ ಕ್ರೀಡಾ ಅಧಿಕಾರಿಯಾಗಿ ನಿಧನರಾದರು. ಅವರ ಅಕಾಲಿಕ ಮರಣದ ಮುಂಚೆಯೇ ಒಂದು ವಾರದ ಮೊದಲು ಬಿಶಾಂಬರ್ ಅವರು ಭಾರತೀಯ ಶೈಲಿ ವ್ರೆಸ್ಲಿಂಗ್ ಅಸೋಸಿಯೇಷನ್ ​​ಆಫ್ ಇಂಡಿಯಾದ ಭೀಷ್ಮಾ ಪಿಟಾಮಾ ಪ್ರಶಸ್ತಿಯನ್ನು ನೀಡಿದ್ದರು. ಅದೇ ಅವಧಿಯಲ್ಲಿ ಸ್ಪರ್ಧಿಸಿದ ಕುಸ್ತಿಪಟುಗಳಾದ ಭೀಮ್ ಸಿಂಗ್ ಮತ್ತು ಬಿಶ್ವಾನಾಥ್ ಸಿಂಗ್ರೊಂದಿಗೆ ಭಾಗವಹಿಸಿದ್ದರು, ಆದರೆ ಹೆವಿವೇಯ್ಟ್ ವಿಭಾಗದಲ್ಲಿ. ಅವರು ೨೦೦೪ ರಲ್ಲಿ ನಿಧನರಾದರು.

## ಉಲ್ಲೇಖಗಳು 
ವರ್ಗ:ಕ್ರೀಡಾಪಟುಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೭-೧೮
ಉದಯನ್ ಚಿನುಭಾಯ್

ಸರ್ **ಉದಯನ್ ಚಿನುಭಾಯ್** ಬ್ಯಾರೋನೆಟ್ (೨೫ ಜುಲೈ ೧೯೨೯ - ೧ ಸೆಪ್ಟೆಂಬರ್ ೨೦೦೬) ಎಂದು ಸಾಮಾನ್ಯವಾಗಿ ಕರೆಯಲ್ಪಡುವ ಶಹಾಪುರದ ೩ ನೇ ಬ್ಯಾರೋನೆಟ್ ಸರ್ ಚಿನುಭಾಯ್ ಮಧೋಲಾಲ್ ರಾಂಚೋಡ್‍ಲಾಲ್, ಭಾರತದ ಗುಜರಾತ್‍ನ ಅಹಮದಾಬಾದ್‍ನ ಉದ್ಯಮಿ, ಪ್ರಸಿದ್ಧ ಕ್ರೀಡಾಪಟು ಮತ್ತು ಗುಜರಾತ್ ಗೃಹರಕ್ಷಕರ ಕಮಾಂಡೆಂಟ್ ಜನರಲ್ ಆಗಿದ್ದರು.

## ಬಾಲ್ಯದ ಜೀವನ
ಉದಯನ್ ಚಿನುಭಾಯ್ ಅವರು ರಾಂಚೋಡ್‍ಲಾಲ್ ಬ್ಯಾರೋನೆಟ್‍ಗಳ ಶ್ರೀಮಂತ ಮತ್ತು ವಿಶಿಷ್ಟ ಕುಟುಂಬದಲ್ಲಿ ಜನಿಸಿದರು. ಇವರು ೨ ನೇ ಬ್ಯಾರೋನೆಟ್ ಸರ್ ಗಿರಿಜಾಪ್ರಸಾದ್ ಚಿನುಭಾಯ್ ಮಧೋಲಾಲ್ ರಾಂಚೋಡ್‍ಲಾಲ್, ಮತ್ತು ಲೇಡಿ ತನುಮತಿ ಅವರ ಹಿರಿಯ ಮಗನಾಗಿದ್ದರು. ಅವರು ೧೯೫೩ ರಲ್ಲಿ ಮುನೀರಾ (ಮುನೀರಾ ಖೋಡಾದ್ ಫೋಜ್ದಾರ್) ಅವರನ್ನು ವಿವಾಹವಾದರು ಮತ್ತು ಒಬ್ಬ ಮಗನನ್ನು ಹೊಂದಿದ್ದರು.   ಸಕ್ರಿಯ ಕ್ರೀಡೆಗಳಿಂದ ನಿವೃತ್ತರಾದ ನಂತರ, ಅವರನ್ನು ಗುಜರಾತ್ ಕ್ರೀಡಾ ಮಂಡಳಿಯ ಸದಸ್ಯರಾಗಿ ನೇಮಿಸಲಾಯಿತು ಮತ್ತು ಗುಜರಾತ್ ರಾಜ್ಯ ರೈಫಲ್ ಅಸೋಸಿಯೇಷನ್‍ನ ಸ್ಥಾಪಕ ಅಧ್ಯಕ್ಷರಾಗಿದ್ದರು.

## ಕಮಾಂಡೆಂಟ್, ಗೃಹರಕ್ಷಕ ದಳ
೧೯೬೦ ರಲ್ಲಿ ಗುಜರಾತ್ ರಾಜ್ಯ ರಚನೆಯಾದಾಗ, ಆಗಿನ ಬಾಂಬೆ ರಾಜ್ಯದ ಮುಖ್ಯಮಂತ್ರಿಯಾಗಿದ್ದ ಮೊರಾರ್ಜಿ ದೇಸಾಯಿ ಅವರು ಉದಯನ್ ಚಿನುಭಾಯ್ ಅವರನ್ನು ಗುಜರಾತ್ ಗೃಹರಕ್ಷಕ ದಳದ ಕಮಾಂಡೆಂಟ್ ಜನರಲ್ ಆಗಿ ಅಧಿಕಾರ ವಹಿಸಿಕೊಳ್ಳಲು ಆಹ್ವಾನಿಸಿದರು. ಅವರು ಈ ಸಂಸ್ಥೆಯಲ್ಲಿ ೨೮ ವರ್ಷಗಳ ಕಾಲ ಸ್ವಯಂಪ್ರೇರಿತ ಸಾಮರ್ಥ್ಯದಲ್ಲಿ ಸೇವೆ ಸಲ್ಲಿಸಿದರು. ೧೯೬೦ ರಲ್ಲಿ ಪ್ರಾರಂಭವಾದಾಗ ೬೦೦೦ ಬಲವನ್ನು ಹೊಂದಿದ್ದ ಗೃಹರಕ್ಷಕ ದಳವು ೧೯೮೭ ರಲ್ಲಿ ಇವರ ನಿವೃತ್ತಿಯ ಸಮಯದಲ್ಲಿ ೪೨೦೦೦ ಕ್ಕೆ ವಿಸ್ತರಿಸಿತು. ಅವರ ಅಧಿಕಾರಾವಧಿಯಲ್ಲಿ ಅವರು ೧೯೬೨ ರ ಚೀನಾದ ಆಕ್ರಮಣ, ೧೯೬೫ ಮತ್ತು ೧೯೭೧ ರ ಪಾಕಿಸ್ತಾನದೊಂದಿಗಿನ ಯುದ್ಧಗಳು, ಮೊರ್ವಿ ಅಣೆಕಟ್ಟು ದುರಂತ ಮತ್ತು ಇತರ ನೈಸರ್ಗಿಕ ವಿಪತ್ತುಗಳು ಮತ್ತು ಗಲಭೆಗಳ ಸಮಯದಲ್ಲಿ ಅಮೂಲ್ಯವಾದ ಸೇವೆಗಳನ್ನು ನೀಡಿದರು. ರಾಷ್ಟ್ರಪತಿ ಆಳ್ವಿಕೆ ಮತ್ತು ತುರ್ತು ಪರಿಸ್ಥಿತಿಯ ಸಮಯದಲ್ಲಿ, ಅವರಿಗೆ ನಾಗರಿಕ ರಕ್ಷಣಾ ಗೌರವ ನಿರ್ದೇಶಕರ ಹೆಚ್ಚುವರಿ ಜವಾಬ್ದಾರಿಯನ್ನು ನೀಡಲಾಯಿತು.

## ಬ್ಯಾರೋನೆಟ್
೧೯೯೦ ರಲ್ಲಿ, ಅವರ ತಂದೆ ಸರ್ ಗಿರಿಜಾಪ್ರಸಾದ್ ಅವರ ಮರಣದ ನಂತರ, ಅವರು ಶಹಾಪುರದ ೩ ನೇ ಬ್ಯಾರೋನೆಟ್ ಸರ್ ಚಿನುಭಾಯ್ ಮಧೋಲಾಲ್ ರಾಂಚೋಡ್‍ಲಾಲ್ ಆಗಿ ನೇಮಕಗೊಂಡರು.

## ಲೋಕೋಪಕಾರಿ
ತಮ್ಮ ಜೀವನದ ಕೊನೆಯ ಭಾಗದಲ್ಲಿ, ಅವರು ಗುಜರಾತ್ ಕಾಲೇಜಿನ ಪೋಷಕರಾಗಿ ಲೋಕೋಪಕಾರಿ ಕಾರ್ಯಗಳಿಗೆ ಮತ್ತು ಅವರ ಪೂರ್ವಜರು ಪ್ರಾರಂಭಿಸಿದ ವಿಕ್ಟೋರಿಯಾ ಜುಬಿಲಿ ಆಸ್ಪತ್ರೆಯ ವಿಸ್ತರಣೆಗಾಗಿ ತಮ್ಮ ಸಮಯ ಮತ್ತು ಹಣವನ್ನು ಮೀಸಲಿಟ್ಟರು.

## ಮರಣ
ಅವರು ಸೆಪ್ಟೆಂಬರ್ ೧, ೨೦೦೬ ರಂದು ಅಹಮದಾಬಾದ್‍ನಲ್ಲಿ ನಿಧನರಾದರು. ಗುಜರಾತ್ ರಾಜ್ಯಪಾಲರು ತಮ್ಮ ಸಂತಾಪ ಸಂದೇಶದಲ್ಲಿ ರಾಜ್ಯಕ್ಕೆ ಅವರು ಮಾಡಿದ ಕಾರ್ಯಗಳನ್ನು ಉಲ್ಲೇಖಿಸಿದ್ದರು..

ಅವರ ಮಗ ಪ್ರಶಾಂತ್ ಚಿನುಭಾಯಿ ಅವರ ನಂತರ, ಸರ್ ಚಿನುಭಾಯ್ ಮಧೋಲಾಲ್ ರಾಂಚೋಡ್‍ಲಾಲ್ ಆಗಿ ೪ ನೇ ಬ್ಯಾರೋನೆಟ್ ಆದರು. ಪ್ರಶಾಂತ್, ಹೃಷಿಕೇಶ್ ಜನಕ್ರೆ ಮೆಹ್ತಾ ಅವರ ಪುತ್ರಿ ಸ್ವಾತಿ ಅವರನ್ನು ವಿವಾಹವಾದರು. ಅವರು ಮೂವರು ಹೆಣ್ಣು ಮಕ್ಕಳ ಪೋಷಕರಾಗಿದ್ದಾರೆ.

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಉದ್ಯಮಿಗಳು
ವರ್ಗ:ಕ್ರೀಡಾಪಟುಗಳು
ಜಿ.ಎಚ್.ತಿಪ್ಪಾರೆಡ್ಡಿ

## ಶಾಸಕರ ಹಿನ್ನೆಲೆ 
**ಜಿ.ಎಚ್. ತಿಪ್ಪಾರೆಡ್ಡಿ**, ಚಿತ್ರದುರ್ಗ ವಿಧಾನಸಭಾ ಕ್ಷೇತ್ರದ ಜನಪ್ರಿಯ ಶಾಸಕರೆಂದೇ ಖ್ಯಾತಿ ಪಡೆದಿರುವ ಇವರು, ಸದ್ಯ ಚಿತ್ರದುರ್ಗ ಕ್ಷೇತ್ರವನ್ನು ಬಿ.ಜೆ.ಪಿ. ಶಾಸಕರಾಗಿ ವಿಧಾನಸಭೆಯಲ್ಲಿ ಪ್ರತಿನಿಧಿಸುತ್ತಿದ್ದಾರೆ.

## ಜನನ ಮತ್ತು ಹುಟ್ಟೂರು 
ಇವರು ೨೫.೭.೧೯೪೭ ರಲ್ಲಿ ಅವಿಭಜಿತ ಚಿತ್ರದುರ್ಗ ಜಿಲ್ಲೆಯ ಜಗಳೂರು ತಾಲ್ಲೂಕಿನ ಕಡಬನಕಟ್ಟೆ ಗ್ರಾಮದಲ್ಲಿ ಜನಿಸಿದರು.

## ಕೌಟುಂಬಿಕ ಹಿನ್ನೆಲೆ 
ಇವರ ತಂದೆ ಶ್ರೀ. ಜಿ. ಹನುಮಂತ್ ರೆಡ್ಡಿಯವರು. ಕಾಲಾನಂತರದಲ್ಲಿ ಇವರ ಕುಟುಂಬ ನಗರಕ್ಕೆ ಬಂದು ನೆಲೆಸಿತು.ಇವರ ತಂದೆಯವರು ಹತ್ತಿ ಜಿನ್ನಿಂಗ್ ಮಿಲ್ ಸ್ಥಾಪಿಸಿದ್ದರು ಹಾಗೂ ಇವರ ಕುಟುಂಬ ಹತ್ತಿ ಮತ್ತೆ ಅರಳೆ ವ್ಯಾಪಾರದಲ್ಲಿ ತೊಡಗಿಸಿಕೊಂಡಿತ್ತು.
thumb|ಚಿತ್ರದುರ್ಗದ ಐತಿಹಾಸಿಕ ಮತ್ತು ಪಾರಂಪರಿಕ ಕಲ್ಲಿನ ಕೋಟೆ

## ಬಾಲ್ಯ [ಆರಂಭಿಕ ಜೀವನ] 
ಕಾಲೇಜು ದಿನಗಳಿಂದಲೂ ಸಕ್ರಿಯವಾಗಿ ಕಾಂಗ್ರೆಸ್ ಕಾರ್ಯಕರ್ತರಾಗಿದ್ದರು ಹಾಗು ಯುವ ಕಾಂಗ್ರೆಸ್ ಮುಖಂಡರಾಗಿದ್ದರು.ಇವರು ಒಳ್ಳೆ ಬ್ಯಾಸ್ಕೆಟ್ಬಾಲ್ ಆಟಗಾರರಾಗಿದ್ದರು. ಇವರು ೧೯೬೬ರಲ್ಲಿ ರಾಷ್ಟೀಯ ಬ್ಯಾಸ್ಕೆಟ್ಬಾಲ್ ಟೂರ್ನಿಯಲ್ಲಿ ಕರ್ನಾಟಕ ತಂಡವನ್ನು ಪ್ರತಿನಿಧಿಸಿದ್ದರು.ಇವರ ಹಿರಿಯ ಸಹೋದರ ಶ್ರೀ ಅಶ್ವತ್ಥರೆಡ್ಡಿಯವರು ತಮ್ಮ ಕಾಲೇಜಿನ ಉಪನ್ಯಾಸ ಹುದ್ದೆಯನ್ನು ತೊರೆದು ಸಮಾಜಸೇವೆಗೆಂದು ರಾಜಕೀಯಕ್ಕೆ ಕಾಲಿಟ್ಟಾಗ ಇಡೀ ಜಗಳೂರು ಕ್ಷೇತ್ರವೇ ಅವರ ಗೆಲುವಿಗೆ ಜೊತೆಯಾಗಿ ನಿಂತಿತ್ತು.

## ರಾಜಕೀಯಕ್ಕೆ ಪಾದಾರ್ಪಣೆ 
ಅಲ್ಲಿಂದ ಶುರುವಾದ ಇವರ ರಾಜಕೀಯ ಜೀವನ ಹತ್ತು ಹಲವು ತಿರುವುಗಳನ್ನು ಪಡೆದುಕೊಂಡು, ಒಬ್ಬ ಸಮರ್ಥ ರಾಜಕೀಯ ನಾಯಕನ ಸೃಷ್ಟಿಗೆ ಕಾರಣವಾಗಿದೆ. ೧೯೮೦ರಿಂದಲೂ ಕಾಂಗ್ರೆಸ್ ಕಾರ್ಯಕರ್ತರಾಗಿ ಕೆಲಸ ಮಾಡಿದ ಇವರಿಗೆ ಕಾಂಗ್ರೆಸ್ ಪಕ್ಷ, ಪ್ರತಿ ಚುನಾವಣೆಯಲ್ಲಿ ಟಿಕೆಟ್ ನೀಡುತ್ತೇವೆಂದು ಭರವಸೆ ನೀಡುತ್ತಾ ಕಡೆ ಘಳಿಗೆಯಲ್ಲಿ ಹೊರಗಿನ ವ್ಯಕ್ತಿಗೆ ಟಿಕೆಟ್ ನೀಡಿ ಇವರನ್ನು ಅವಕಾಶ ವಂಚಿತರನ್ನಾಗಿ ಮಾಡುತ್ತಿತ್ತು.ಇದರಿಂದ ಬೇಸತ್ತ ಇವರು ೧೯೯೪ನೇ ಇಸವಿಯಲ್ಲಿ ನಡೆದ ವಿಧಾನಸಭಾ ಚುನಾವಣೆಯಲ್ಲಿ ಪ್ರಪ್ರಥಮ ಬಾರಿ ಪಕ್ಷೇತರ ಅಭ್ಯರ್ಥಿಯಾಗಿ ಕಣಕ್ಕಿಳಿದು ಗೆಲುವಿನ ನಗೆ ಬೀರಿದರು. ಆದರೆ ೨೦೦೮ರಲ್ಲಿ ಮಾತ್ರ ಇವರು ಜೆ.ಡಿ.ಸ್ ಪಕ್ಷದ ಎಸ್.ಕೆ ಬಸವರಾಜನ್ ವಿರುದ್ಧ ಒಮ್ಮೆ ಸೋತಿದ್ದರು. ನಂತರ ೨೦೧೦ನೇ ಚುನಾವಣೆಯಲ್ಲಿ ಬಿ.ಜೆ.ಪಿ. ಪಕ್ಷದಿಂದ ಸ್ಪರ್ಧಿಸಿ, ಗೆದ್ದು ಶಾಸಕರಾಗಿ ಆಯ್ಕೆಯಾದರು. ೨೦೧೩ರವರೆಗೆ ವಿಧಾನ ಪರಿಷತ್ ಸದಸ್ಯರಾಗಿಯೂ ಕಾರ್ಯ ನಿರ್ವಹಿಸಿದ್ದಾರೆ. ಇವರು ೧೯೯೪ರಿಂದಲೂ ಸತತವಾಗಿ ಚುನಾಯಿತ ಪ್ರತಿನಿಧಿಯಾಗಿ ಚಿತ್ರದುರ್ಗ ಕ್ಷೇತ್ರವನ್ನು ಶಾಸನ ಸಭೆಗಳಲ್ಲಿ ಪ್ರತಿನಿಧಿಸುತ್ತಲೆ ಬಂದಿದ್ದಾರೆ. ಇವರು ೨೦೧೩ರ ವಿಧಾನಸಭಾ ಚುನಾವಣೆಯ ವೇಳೆಗೆ ತಮ್ಮ  ಪರಿಷತ್ ಸದಸ್ಯತ್ವಕ್ಕೆ ರಾಜೀನಾಮೆ ನೀಡಿ ಮತ್ತೊಮ್ಮೆ ಬಿ.ಜೆ.ಪಿ. ಇಂದ ಅಭ್ಯರ್ಥಿಯಾಗಿ ನಿಂತು ತಮ್ಮ ರಾಜಕೀಯ ಕಡು ವೈರಿ ಎಂದೇ ಬಿಂಬಿಸಲ್ಪಡುವ ಎಸ್.ಕೆ ಬಸವರಾಜನ್ ವಿರುದ್ಧ ೩೭೦೦೦ ಮತಗಳ ಅಂತರದಿಂದ ಗೆದ್ದು ವಿಜಯೋತ್ಸವ ಆಚರಿಸಿದರು. ೨೦೧೮ರ ವಿಧಾನಸಭಾ ಚುನಾವಣೆಯಲ್ಲಿ ಜೆ.ಡಿ.ಸ್ ಪಕ್ಷದ ಕೆ.ಸಿ. ವೀರೇಂದ್ರ (ಪಪ್ಪೀ) ವಿರುದ್ಧ ೪೦೦೦೦ಕ್ಕೂ ಅಧಿಕ ಮತಗಳ ಅಂತರದಿಂದ ಸಾಧಿಸಿದ ಗೆಲುವು ಇವರ ಸಾಧನೆಯ ರೆಕ್ಕೆಗೆ ಮತ್ತೊಂದು ಗರಿ ಸೇರಿದಂತಾಯಿತು. ಚಿತ್ರದುರ್ಗ ಕ್ಷೇತ್ರದ ಶಾಸಕರಾದ ಇವರು ಜನರೊಂದಿಗೆ ನೇರವಾದ ಮತ್ತು ಆತ್ಮೀಯವಾದ ಸಂಬಂಧವನ್ನು ಹೊಂದಿದ್ದಾರೆ. ಎಲ್ಲ ಮತದಾರರನ್ನು ವೈಯಕ್ತಿಕವಾಗಿ ಗುರುತಿಸಬಲ್ಲಂತಹ ವಿಶೇಷ ವ್ಯಕ್ತಿ. ಏಷ್ಯಾದಲ್ಲೇ ಅತ್ಯಂತ ದೊಡ್ಡ ಕೆರೆಯಾದ ಶಾಂತಿಸಾಗರದಿಂದ ಚಿತ್ರದುರ್ಗ ನಗರಕ್ಕೆ ಕುಡಿಯುವ ನೀರಿನ ವ್ಯವಸ್ಥೆಯನ್ನು ಸಾಕಾರಗೊಳಿಸಿದರು. ಇವರು ಅತ್ಯಂತ ಸರಳ ರಾಜಕಾರಣಿ ಹಾಗೂ ಜನರ ನೋವಿಗೆ ಮಿಡಿಯುವ ಶಾಸಕ ಎಂದರೆ ಅತಿಶಯೋಕ್ತಿಯಾಗಲರದು.ಇವರ ಈ ಕುಡಿಯುವ ನೀರಿನ ಯೋಜನೆಯು ಕೇವಲ ಚಿತ್ರದುರ್ಗ ನಗರಕ್ಕಷ್ಟೇ ಸೀಮಿತವಾಗಿಲ್ಲ, ಇದು ಹೊಳಲ್ಕೆರೆ ಹಾಗೂ ಜಗಳೂರು ತಾಲ್ಲೂಕುಗಳಿಗೂ ಮುಂದುವರಿದು ಅಲ್ಲಿನ ಜನರ ಕುಡಿಯುವ ನೀರಿನ ಸಮಸ್ಯೆಗೂ ಪರಿಹಾರವಾಗಿದೆ. ಆದರೆ ಚಿತ್ರದುರ್ಗ ನಗರದಲ್ಲಿ ಯು.ಜಿ.ಡಿ. ಕಾಮಗಾರಿ ಮಂದಗತಿಯಲ್ಲಿ ಸಾಗುತ್ತಿರುವುದರಿಂದ ರಸ್ತೆ ಅಗಲೀಕರಣ ಹಾಗು ಅಭಿವೃದ್ಧಿಯು ತಡವಾಗುತ್ತಿದೆ ಎಂಬುದು ಶಾಸಕರ ಅಭಿಪ್ರಾಯ. ಇತ್ತೀಚಿಗಷ್ಟೇ ಹೊಸದಾಗಿ ಅಮೃತ್ ಯೋಜನೆಯಡಿ ಚಿತ್ರದುರ್ಗ ನಗರಕ್ಕೆ ೨೪/೭ ಕುಡಿಯುವ ನೀರಿನ ಯೋಜನೆಯನ್ನು ಪ್ರಾರಂಭಿಸಿದ್ದಾರೆ.

## ಉಲ್ಲೇಖಗಳು 

ವರ್ಗ:ರಾಜಕಾರಣಿಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೮-೧೯
ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ವರ್ಗ:ಕರ್ನಾಟಕ ರಾಜಕಾರಣಿಗಳು
ವಸಂತ ಅನಂತ ದಿವಾಣಜಿ

ವಸಂತ ದಿವಾಣಜಿ (ಕಾವ್ಯನಾಮ-ಕುಸುಮಾಕರ ದೇವರ ಗೆಣ್ಣೂರ)ಯವರು ಹುಟ್ಟಿದ್ದು ವಿಜಯಪುರ ಜಿಲ್ಲೆಯ, ವಿಜಯಪುರ ತಾಲ್ಲೂಕಿನ ದೇವರಗೆಣ್ಣೂರ ಎಂಬ ಹಳ್ಳಿಯಲ್ಲಿ ೧೯೩೦ರ ಫೆ. ೧೫ ರಂದು. ತಂದೆ ಅನಂತ ದಿವಾಣಜಿ, ತಾಯಿ ನರ್ಮದಾ. ಪ್ರಾರಂಭಿಕ ಶಿಕ್ಷಣ ದೇವರ ಗೆಣ್ಣೂರು, ಹೊಸೂರು, ಬಾಬಾನಗರ, ಬಿಜ್ಜರಗಿ, ಗಲಗಲಿ ಮುಂತಾದ ಹಳ್ಳಿಗಳಲ್ಲಿ. ೧೪ ರ ಹರೆಯದ ಹಳ್ಳಿಯಲ್ಲಿ ಓದುತ್ತಿದ್ದಾಗ ಒಲಮ್ಮೆ ಬೇಂದ್ರೆಯವರ ಮನೆಗೆ ಹೋಗಿ ಯಾವುದೋ ಒಂದು ಪದ್ಯದ ಅರ್ಥ ತಿಳಿಯದೆಂದು ಕೇಳಿದಾಗ, “ಕವಿತಾಯಾವ ಭಾಷಾದಾಗದ? ಕನ್ನಡದಾಗೆ. ನಿನಗೆ ಕನ್ನಡ ಬರ್ತದೇನೂ? ಬರತದ. ಆದರೂ ಕವಿತಾ ತಿಳಿದಿಲ್ಲ, ಹೌದು. ಹಾಂಗಾದರ ಇದರ ಅರ್ಥ ಇಷ್ಟ, ನಿನಗ ಕನ್ನಡ ಬರತಿರಲಿಕ್ಕಿಲ್ಲ, ಅಥವಾ ಕವಿತಾ ಕನ್ನಡದಾಗಿಲ್ಲ” ಎಂದು ಹೇಳಿ ಪದ್ಯದ ಅರ್ಥ ಹೇಳಿದ ಬೇಂದ್ರೆಯವರ ಒಡನಾಟವನ್ನು ಹಲವಾರು ವರ್ಷ ಅನುಭವಿಸಿದವರು.

## ವೃತ್ತಿ
ಓದಿದ ಹೈಸ್ಕೂಲಿನಲ್ಲಿಯೇ ಶಿಕ್ಷಕರಾಗಿ ನೇಮಕಗೊಂಡರು. ಆದರೆ ಬೇಂದ್ರೆಯವರ ಮಾರ್ಗದರ್ಶನದಲ್ಲಿ ಮಹಾರಾಷ್ಟ್ರ ರಾಜ್ಯದ ಸೊಲ್ಲಾಪುರದ ದಯಾನಂದ ಕಾಲೇಜಿನಲ್ಲಿ ಎಂ.ಎ. ಪದವಿ ಪಡೆದ ನಂತರ ಅದೇ ಕಾಲೇಜಿನಲ್ಲಿ ಪ್ರಾಧ್ಯಾಪಕರಾಗಿ, ಅಲ್ಲೇ ನಿವೃತ್ತರಾದರು. ಅವರು ಬೋಧನೆಯಷ್ಟೇ ಅಧ್ಯಯನದ ವಿಷಯಗಳನ್ನೂ ಬಹು ವಿಸ್ತಾರಗೊಳಿಸಿಕೊಂಡು ಕಲಿತದ್ದು ತತ್ತ್ವಜ್ಞಾನ, ಸಾಹಿತ್ಯ, ವಿಜ್ಞಾನ, ಹೋಮಿಯೋಪಥಿ, ಮನಃಶಾಸ್ತ್ರ ಮುಂತಾದ ಅನೇಕ ವಿಷಯಗಳು.

## ಸಾಹಿತ್ಯ
೧೯೬೬ರಲ್ಲಿ ರಂ.ಶ್ರೀ. ಮುಗುಳಿಯವರ ಮಾರ್ಗದರ್ಶನದಲ್ಲಿ ಪುಣೆಯ ವಿಶ್ವವಿದ್ಯಾಲಯಕ್ಕೆ “ಪುರಂದರ ದಾಸರ ಜೀವನ ಹಾಗೂ ಕೃತಿಗಳು: ಒಂದು ಅಧ್ಯಯನ” ಎಂಬ ಪ್ರೌಢ ಪ್ರಬಂಧ ಮಂಡಿಸಿ ಪಿಎಚ್‌.ಡಿ. ಪದವಿ ಪಡೆದರು. ಈ ಪ್ರೌಢ ಪ್ರಬಂಧವೇ ‘ಪ್ರಸಾದ ಯೋಗ’ ಎಂಬ ಹೆಸರಿನಿಂದ ೧೯೭೨ರಲ್ಲಿ ಪ್ರಕಟವಾಗಿದ್ದು, ಮಂತ್ರಾಲಯದ ರಾಘವೇಂದ್ರಸ್ವಾಮಿಗಳ ಮಠದಿಂದ ೨೦೦೬ರಲ್ಲಿ ಮರುಮುದ್ರಣಗೊಂಡಿದೆ. ಈ ಕೃತಿಗೆ ಜಿ. ವರದರಾಜರಾಯರು ವಿಸ್ತೃತ ಮುನ್ನುಡಿ ಬರೆದಿದ್ದಾರೆ. ಕುಸುಮಾಕರರು ಸಾಹಿತ್ಯ ಕ್ಷೇತ್ರ ಪ್ರವೇಶಿಸಿದ್ದು ಕವಿಯಾಗಿ. ಇವರ ಮೊದಲ ಕವನ ಸಂಕಲನ ‘ಸ್ವಪ್ನನೌಕೆ’ ೧೯೫೪ರಲ್ಲಿ ಪ್ರಕಟವಾಯಿತು. ಇದರಲ್ಲಿರುವ ಕವಿತೆಗಳು ಮೈಸೂರು ಮಲ್ಲಿಗೆಯಲ್ಲಿರುವಂತಹ ದಾಂಪತ್ಯ ಗೀತೆಗಳೇ! ಜಿ. ಕೃಷ್ಣಮೂರ್ತಿ, ಅರವಿಂದರು, ರವೀಂದ್ರರು, ಕಾಫ್ಕ, ಕಾಮು, ಥೋರೋ, ಐನ್‌ಸ್ಟೀನ್‌, ಓಪನ್‌ ಹೀಮರ್, ಹೆಝೆನ್‌ ಬರ್ಗ್, ಡೇವಿಡೆಬೊಮ ಇವರುಗಳಿಂದ ಪ್ರಭಾವಿತರಾದ ನಂತರ ತಮ್ಮ ಜೀವನಾನುಭವವನ್ನೂ ಸಶಕ್ತವಾಗಿ ಅಭಿವ್ಯಕ್ತಿಪಡಿಸಲು ಕಾದಂಬರಿಯೇ ಸರಿಯಾದ ಮಾರ್ಗವೆನಿಸಿದ್ದರಿಂದ ಆ ಪ್ರಕಾರದೆಡೆಗೆ ಹೊರಳಿದರು. ಇವರು ಬರೆದ ಮೊದಲ ಕಾದಂಬರಿ ‘ಮುಗಿಯದ ಕಥೆ’ ೧೯೬೫ರಲ್ಲಿ ಪ್ರಕಟಗೊಂಡಿತು. ‘ನಾಲ್ಕನೆಯ ಆಯಾಮ’ ೧೯೬೬ರಲ್ಲಿ ಪ್ರಕಟಗೊಂಡಿದ್ದಲ್ಲದೆ ದ್ವಿತೀಯ ಮುದ್ರಣವನ್ನು

ಕರ್ನಾಟಕ ಸಾಹಿತ್ಯ ಅಕಾಡಮಿ ಹೊರತಂದಿದೆ. ೧೯೯೩ರಲ್ಲಿ ‘ನಿರಿಂದ್ರಿಯ’, ೧೯೯೬ರಲ್ಲಿ ‘ಪರಿಘ’, ೧೯೯೮ರಲ್ಲಿ ಗಂಗಾಧರ ಗಾಡಗೀಳದ ಮರಾಠಿ ಕಾದಂಬರಿ ಅನುವಾದ ‘ದುರ್ದಮ್ಯ’ ವನ್ನೂ ಕನ್ನಡಕ್ಕೆ ತಂದು ಮರಾಠಿ ಭಾಷೆಯ ಮೇಲಿನ ಪ್ರೌಢತೆಯನ್ನು ವ್ಯಕ್ತ ಪಡಿಸಿದರು. ನಂತರ ಪ್ರಕಟವಾದ ಕಾದಂಬರಿ ಬಯಲು-ಬಸಿರು.

## ಪ್ರಶಸ್ತಿ
ಕುಸುಮಾಕರರ ಸಾಹಿತ್ಯ ಸಾಧನೆಗಾಗಿ ‘ಸ್ವಪ್ನ ನೌಕೆ’ ಕಾವ್ಯಕೃತಿಗೆ ರಾಜ್ಯ ಸರಕಾರದ ಪ್ರಶಸ್ತಿ (೧೯೫೪), ನಾಲ್ಕನೆಯ ಆಯಾಮ ಮತ್ತು ನಿರಿಂದ್ರಿಯ ಕಾದಂಬರಿಗಳಿಗೆ ಮತ್ತು ಒಟ್ಟಾರೆ ಸಾಹಿತ್ಯ ಸಾಧನೆಗೆ – ಮೂರು ಬಾರಿ ಕರ್ನಾಟಕ ಸಾಹಿತ್ಯ ಅಕಾಡಮಿ ಪ್ರಶಸ್ತಿ ಗಳಸಿದ್ದರೆ ದುರ್ದಮ್ಯ ಕಾದಂಬರಿಗೆ ಕೇಂದ್ರ ಸಾಹಿತ್ಯ ಅಕಾಡಮಿ ಪ್ರಶಸ್ತಿ ಲಭಿಸಿದೆ. ‘ಅವಗಾಹ’ ಕುಸುಮಾಕರ ದೇವರ ಗೆಣ್ಣೂರರಿಗೆ (೨೦೦೮) ಅರ್ಪಿಸಿದ ಗೌರವ ಗ್ರಂಥ ಮತ್ತು ‘ಬೊಗಸಿ ತುಂಬಾ ಭಕ್ತಿ ಹಿಡಿದು’ ಇವರ ಸಾಹಿತ್ಯ ಸಮೀಕ್ಷೆಯ ಕೃತಿಯೂ ಅರ್ಪಣೆಯಾಗಿದೆ.

## ಉಲ್ಲೇಖಗಳು 
ವರ್ಗ:ಕನ್ನಡ ಸಾಹಿತಿಗಳು
ಸಿದ್ಧರಾಮಸ್ವಾಮಿ ಕೋರವಾರ

ವಿಜಯಪುರ ಜಿಲ್ಲೆಯಲ್ಲಿ ಹುಟ್ಟಿ, ಗದುಗಿನಲ್ಲಿ ಸಂಗೀತ ಶಿಕ್ಷಣ ಪಡೆದು ಮಧ್ಯಪ್ರದೇಶದಲ್ಲಿ ನೆಲೆಸಿ ಹಿಂದೂಸ್ಥಾನಿ ಸಂಗೀತವನ್ನು ಪ್ರಸಾರಗೈಯುತ್ತ ಕನ್ನಡ ಕಂಪನ್ನು ಉತ್ತರ ಭಾರತದಲ್ಲಿ ಹರಿಸುತ್ತಿರುವ ಶ್ರೀ ಸಿದ್ಧರಾಮಸ್ವಾಮಿ ಕೋರವಾರ ಅವರು ಹೊರನಾಡ ಸಂಗೀತ ದಿಗ್ಗಜರಲ್ಲಿ ಒಬ್ಬರು.

## ಜನನ
ಶ್ರೀ ಸಿದ್ಧರಾಮಸ್ವಾಮಿ ಅವರು ಜನಿಸಿದ್ದು ೧೯೩೫ರ ಅಕ್ಟೋಬರ್ ೧೬ ರಂದು ವಿಜಯಪುರ ಜಿಲ್ಲೆಯ ಸಿಂದಗಿ ತಾಲೂಕಿನ ಕೊರವಾರ ಎಂಬ ಗ್ರಾಮದಲ್ಲಿ. ಬಾಲ್ಯದಲ್ಲಿಯೇ ಸಂಗೀತದಲ್ಲಿ ಒಲವು ಪಡೆದುಕೊಂಡ ಅವರು ಗದುಗಿಗೆ ಬಂದು ಪಂ. ಪುಟ್ಟರಾಜ ಗವಾಯಿಗಳ ಶಿಷ್ಯತ್ವ ವಹಿಸಿ ೧೨ ವರ್ಷಗಳ ಕಾಲ ಶ್ರೀ ವೀರೇಶ್ವರ ಪುಣ್ಯಾಶ್ರಮದಲ್ಲಿ ಸಂಗೀತ ಶಿಕ್ಷಣ ಪಡೆದುಕೊಂಡರು. ನಂತರ ೬ ವರ್ಷಗಳ ಕಾಲ ಶ್ರೀ ವೀರೇಶ್ವರ ಪುಣ್ಯಾಶ್ರಮದಲ್ಲಿ ಸಂಗೀತ ಅಧ್ಯಾಪಕರಾಗಿ ಸೇವೆ ಸಲ್ಲಿಸಿದ್ದಾರೆ. ಹಾಡುಗಾರಿಕೆಯ ಜೊತೆಗೆ ತಬಲಾ, ಹಾರ್ಮೋನಿಯಂ ಹಾಗೂ ಪಿಟೀಲು ವಾದನದಲ್ಲಿ ನಿಪುಣತೆ ಪಡೆದಿದ್ದಾರೆ. ೨೦ ನಾಟಕಗಳಲ್ಲಿ ನಟರಾಗಿ, ನಟ ಗಾಯಕರಾಗಿ ಕಾರ್ಯನಿರ್ವಹಿಸಿದ್ದಾರೆ. ೧೯೫೮ ರಿಂದ ಧಾರವಾಡ ಆಕಾಶವಾಣಿ ಕೇಂದ್ರದಿಂದ ತಮ್ಮ ಸಂಗೀತ ಕಛೇರಿ ನೀಡುತ್ತಿದ್ದಾರೆ. ಮೈಸೂರು ಹಾಗೂ ಬೆಂಗಳೂರು ಆಕಾಶವಾಣಿ ಕೇಂದ್ರಗಳು ಇವರ ಶಾಸ್ತ್ರೀಯ ಸಂಗೀತ ಕಾರ್ಯಕ್ರಮ ಪ್ರಸಾರಗೊಳಿಸಿವೆ.

## ಸಂಗೀತ
೧೯೬೦ರಲ್ಲಿ ಮಧ್ಯಪ್ರದೇಶ ರಾಜ್ಯದ ರಾಜಧಾನಿ ಭೂಪಾಲದ ಆಕಾಶವಾಣಿ ಕೇಂದ್ರದಲ್ಲಿ ನಿಲಯದ ಕಲಾವಿದರಾಗಿ ವೃತ್ತಿಗೆ ಸೇರಿ ೩೩ ವರ್ಷ ಕಾರ್ಯ ನಿರ್ವಹಿಸಿ ೧೯೯೩ರಲ್ಲಿ ನಿವೃತ್ತಿ ಹೊಂದಿ ಭೂಪಾಲದಲ್ಲಿ ನೆಲೆಸಿದ್ದಾರೆ.

## ಪ್ರಶಸ್ತಿ-ಪುರಸ್ಕಾರ
‘ಸಂಗೀತ ವಿಶಾರದ’ (ಅ.ಭಾ. ಗಂಧರ್ವ ಮಹಾ ವಿದ್ಯಾಲಯ. ಮುಂಬೈ), ‘ಸಂಗೀತ ಪ್ರವೀಣ’ (ತ್ರಯಾಗ ಸಂಗೀತ ಸಮಿತಿ, ಅಲಹಾಬಾದ), ‘ಎಂ. ಮ್ಯೂಜಿಕ್‌ (ಭೂಪಾಲ ವಿಶ್ವವಿದ್ಯಾಲಯ, ಭೂಪಾಲ) ಮುಂತಾದ ಸಂಗೀತ ಪದವಿ ಪಡೆದಿರುವ ಶ್ರೀಯುತರ ಸಂಗೀತ ಸಾಧನೆ ಪರಿಗಣಿಸಿ ಅನೇಕ ಪ್ರಶಸ್ತಿ-ಪುರಸ್ಕಾರ ಬಂದಿವೆ. ಅಂಥವುಗಳಲ್ಲಿ ಭೂಪಾಲದ ಅಭಿನವ ಕಲಾ ಪರಿಷತ್ತು ‘ಶ್ರೇಷ್ಠ ಕಲಾಚಾರ್ಯ’ ಪ್ರಶಸ್ತಿ. ‘ಸಂಸ್ಕೃತಿ ಭೂಷಣ’, ‘ರಚನಾ ಸಂಬಲ ಸಮ್ಮಾನ’ ಪ್ರಶಸ್ತಿ. ‘ಕಲಾ ಗುರು’ ಪ್ರಶಸ್ತಿ ಹಾಗೂ ಕರ್ನಾಟಕ ಸಂಗೀತ ನೃತ್ಯ ಅಕಾಡೆಮಿಯ ‘ಕರ್ನಟಕ ಕಲಾಶ್ರೀ’ (೧೯೯೬-೯೭) ಮುಂತಾದವು.
ದಿನೇಶ್ ಖನ್ನಾ

**ದಿನೇಶ್ ಕುಮಾರ್ ಖನ್ನಾ**ರವರು ಭಾರತದ ಮಾಜಿ ಬ್ಯಾಡ್ಮಿಂಟನ್ ಆಟಗಾರರಾಗಿದ್ದಾರೆ. ಇವರು ಜನವರಿ ೪, ೧೯೪೩ ರಲ್ಲಿ ಪಂಜಾಬ್‌ನ ಗುರುದಾಸ್ಪುರ್‌ ಜಿಲ್ಲೆಯಲ್ಲಿರುವ ಫತೇಘರ್ ಚುರಿಯನ್‌ ಎಂಬ ಪ್ರದೇಶದಲ್ಲಿ ಜನಿಸಿದರು.

ಮೂಲತಃ ಸ್ವಯಂ ಕಲಿಕೆಯ ಬ್ಯಾಡ್ಮಿಂಟನ್ ತಾರೆಯಾದ ದಿನೇಶ್ ಖನ್ನಾರವರು ತಮ್ಮ ಐದನೇ ವಯಸ್ಸಿನಲ್ಲಿಯೇ ಆಟವನ್ನು ಪ್ರಾರಂಭಿಸಿದರು. ಅವರು ೧೯೫೬ ರಲ್ಲಿ ತಮ್ಮ ೧೩ ನೇ ವಯಸ್ಸಿನಲ್ಲಿ ಮೊದಲ ಬಾರಿಗೆ ಜೂನಿಯರ್ ನ್ಯಾಷನಲ್ಸ್ ನಲ್ಲಿ ಭಾಗವಹಿಸಿದರು. ಮುಂದಿನ ವರ್ಷ ಅವರು ಈ ಚಾಂಪಿಯನ್ ಶಿಪ್ ನ ಫೈನಲ್ ತಲುಪಿದರು. ೧೯೬೧ ರಲ್ಲಿ ಮುಂಬೈನಲ್ಲಿ ಮಲೇಷ್ಯಾ ವಿರುದ್ಧದ ಟೆಸ್ಟ್ ಸರಣಿಯಲ್ಲಿ ಭಾಗವಹಿಸುವ ಮೂಲಕ ಅವರ ಅಂತರರಾಷ್ಟ್ರೀಯ ವೃತ್ತಿಜೀವನ ಪ್ರಾರಂಭವಾಯಿತು.

## ವೃತ್ತಿ
ದಿನೇಶ್ ಖನ್ನಾ ೧೯೬೫ ರಲ್ಲಿ ಪುರುಷರ ಸಿಂಗಲ್ಸ್ ಏಷ್ಯನ್ ಚಾಂಪಿಯನ್ ಆಗಿದ್ದರು ಮತ್ತು ೧೪ ನವೆಂಬರ್ ೧೯೬೫ ರಂದು ಏಷ್ಯನ್ ಬ್ಯಾಡ್ಮಿಂಟನ್ ಪ್ರಶಸ್ತಿಯನ್ನು ಗೆದ್ದ ಮೊದಲ ಭಾರತೀಯ ಎಂಬ ಹೆಗ್ಗಳಿಕೆಗೆ ಪಾತ್ರರಾದರು. ಅವರು ೧೯೬೬ ರ ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ಕಂಚಿನ ಪದಕ ಗೆದ್ದರು. ಅವರು ೧೯೬೬ ರಲ್ಲಿ ಭಾರತೀಯ ರಾಷ್ಟ್ರೀಯ ಬ್ಯಾಡ್ಮಿಂಟನ್ ಚಾಂಪಿಯನ್ ಆಗಿದ್ದರು ಮತ್ತು ೧೯೬೫ ರಲ್ಲಿ ಅರ್ಜುನ ಪ್ರಶಸ್ತಿಗೆ ಭಾಜನರಾಗಿದ್ದರು. ಸ್ವಾತಂತ್ರ್ಯದ ನಂತರ, ೧೯೬೭ ರಲ್ಲಿ ಆಲ್ ಇಂಗ್ಲೆಂಡ್ ಓಪನ್ ಬ್ಯಾಡ್ಮಿಂಟನ್ ಚಾಂಪಿಯನ್ಶಿಪ್ನಲ್ಲಿ ಸೆಮಿಫೈನಲ್ ತಲುಪಿದ ಮೊದಲ ಭಾರತೀಯರಾಗಿದ್ದಾರೆ. ಇವರು ೧೯೭೪ರಲ್ಲಿ ಟೆಹ್ರಾನ್ ಏಷ್ಯನ್ ಗೇಮ್ಸ್ ನಲ್ಲಿ ಕಂಚಿನ ಪದಕ ಗೆದ್ದ ಭಾರತೀಯ ತಂಡವನ್ನು ಮುನ್ನಡೆಸಿದವರಾಗಿದ್ದಾರೆ. ೧೯೬೬ ರಲ್ಲಿ ವಿವಿಧ ಅಂತರರಾಷ್ಟ್ರೀಯ ಪಂದ್ಯಾವಳಿಗಳಲ್ಲಿನ ಅವರ ಪ್ರದರ್ಶನದ ಆಧಾರದ ಮೇಲೆ, ಅವರು ೧೯೬೭ ರ ಆಲ್ ಇಂಗ್ಲೆಂಡ್ ಚಾಂಪಿಯನ್ಶಿಪ್‌ನಲ್ಲಿ ಜಂಟಿ ೩ ನೇ ಶ್ರೇಯಾಂಕವನ್ನು ಪಡೆದರು. ಇದು ಆ ಸಮಯದಲ್ಲಿ ನಿಯಮಿತ ಔಪಚಾರಿಕ ವಿಶ್ವ ಶ್ರೇಯಾಂಕದ ಅನುಪಸ್ಥಿತಿಯಲ್ಲಿ ಅನಧಿಕೃತ ವಿಶ್ವ ಶ್ರೇಯಾಂಕವನ್ನು ಪ್ರತಿಬಿಂಬಿಸಿತು. ೧೯೭೨- ೧೯೭೩ರ ಥಾಮಸ್ ಕಪ್ ಸರಣಿಗಳಲ್ಲಿ  ಭಾರತ ತಂಡ ಫೈನಲ್‌(ಅಂತಿಮ ಸುತ್ತು)ಗೆ ತಲುಪಲು ನೆರವಾದರು. ೧೯೬೨ ರಲ್ಲಿ ರ್ ಅಪ್ 
 
ಚಂಡೀಗಢ ಎಂಜಿನಿಯರಿಂಗ್ ಕಾಲೇಜಿನಿಂದ ಸಿವಿಲ್ ಎಂಜಿನಿಯರಿಂಗ್ ಪದವೀಧರರಾದ ದಿನೇಶ್ ಖನ್ನಾರವರು *ಇಂಡಿಯನ್ ಆಯಿಲ್ ಕಾರ್ಪೊರೇಷನ್* ನಲ್ಲಿ ಹಿರಿಯ ಹುದ್ದೆಗಳನ್ನು ಅಲಂಕರಿಸಿದ್ದರು. ಅವರು ರಾಷ್ಟ್ರೀಯ ಆಯ್ಕೆಗಾರರಾಗಿಯೂ ಸೇವೆ ಸಲ್ಲಿಸಿದರು.

## ಸಾಧನೆಗಳು
### ಏಷ್ಯನ್ ಚಾಂಪಿಯನ್‌ಶಿಪ್‌ಗಳು
ಪುರುಷರ ಸಿಂಗಲ್ಸ್

### ಕಾಮನ್ವೆಲ್ತ್ ಗೇಮ್ಸ್
ಪುರುಷರ ಸಿಂಗಲ್ಸ್

## ಉಲ್ಲೇಖಗಳು
ವರ್ಗ:ಆಟಗಾರ
ವರ್ಗ:ಕ್ರೀಡಾಪಟುಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಸ್ಟೆಫಿ ಡಿ'ಸೋಜಾ

'''ಸ್ಟೆಫನಿ "ಸ್ಟೆಫಿ" ಡಿ'ಸೋಜಾ'* (೨೬ ಡಿಸೆಂಬರ್ ೧೯೩೬ - ೧೧ ಸೆಪ್ಟೆಂಬರ್ ೧೯೯೮) ಅವರು ಅಥ್ಲೆಟಿಕ್ಸ್ ಮತ್ತು ಮಹಿಳಾ ಹಾಕಿಯಲ್ಲಿ ಭಾರತವನ್ನು ಪ್ರತಿನಿಧಿಸಿದ ಒಬ್ಬ ಭಾರತೀಯ ಕ್ರೀಡಾಪಟು.
## ವೃತ್ತಿಜೀವನ
ಇವರ ವಿದ್ಯಾಭ್ಯಾಸ  ಸರ್ದಾರ್ ದಸ್ತುರ್ ಬಾಲಕಿಯರ ಶಾಲೆಯಲ್ಲಿ ನಡೆಯಿತು. ಇವರು  ಫರ್ಗ್ಯೂಸನ್ ಕಾಲೇಜಿನಲ್ಲಿ ಪದವಿ ಪಡೆದರು. ತದನಂತರ ಇವರು ಕೇಂದ್ರ ರೈಲ್ವೆಯ ಪುಣೆ ವಿಭಾಗದಲ್ಲಿ ಕೆಲಸ ಮಾಡಿದರು. ಆನಂತರ ಮದುವೆಯಾಗಿ ಜಮ್ಶೆಡ್‌ಪುರಕ್ಕೆ ಸ್ಥಳಾಂತಗೊಂಡರು. ಅವರು ಸುಮಾರು ೫ ಅಡಿ ೨ ಇಂಚು ಉದ್ದವಿದ್ದರು ಮತ್ತು ೫೦ ಕೆಜಿ ತೂಕವಿದ್ದರು. ಅವರನ್ನು *ಫ್ಲೈಯಿಂಗ್ ರಾಣಿ'' ಎಂದು ಕರೆಯುತ್ತಿದ್ದರು.

## ಸಾಧನೆ
ಇವರು ೧೯೫೪ ರಲ್ಲಿ ಮನಿಲಾ ಏಷ್ಯನ್ ಕ್ರೀಡಾಕೂಟದಲ್ಲಿ ೪*೪೦೦ ಮೀಟರ್ ರಿಲೇ ಯಲ್ಲಿ ಚಿನ್ನದ ಪದಕವನ್ನು ಗೆದ್ದರು. ಆ ಸ್ಪರ್ಧೆಯಲ್ಲಿ ಇವರು ಜಪಾನಿನ ಒಟಗಾರನಿಂದ ೪ ಮೀಟರ್‌ಗಳಷ್ಟು ಮುನ್ನಡೆ ಸಾಧಿಸಿದ್ದರು., ಕ್ರಿಸ್ಟಿನ್ ಬ್ರೌನ್ ಮತ್ತು ಮೇರಿ ಡಿ'ಸೋಜಾ ಅವರ ತಂಡದ ಇತರ ಸದಸ್ಯರಾಗಿದ್ದರು. ಅವರು ೧೯೫೮ ರಲ್ಲಿ ಟೊಕಿಯೊದಲ್ಲಿ ನಡೆದ ೨೦೦ ಮೀಟರ್ ಓಟದಲ್ಲಿ ದ್ವೀತಿಯ ಸ್ಥಾನದಲ್ಲಿದ್ದರು. ಅವರು ೪*೧೦೦ ಮೀ ರಿಲೇ ತಂಡದ ಸದಸ್ಯರಾಗಿದ್ದರು ಮತ್ತು ಅದರಲ್ಲಿ ಮೂರನೇ ಸ್ಥಾನವನ್ನು ಗಳಿಸಿದರು. ಅದೇ ವರ್ಷ ಕಾರ್ಡಿಷ್ ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ಅವರು ದೇಶಕ್ಕಾಗಿ ಆಡಿದರು. ರಾಷ್ಟ್ರೀಯ ಚಾಂಪಿಯನ್‌ಶಿಪ್‌ನಲ್ಲಿ ಉದ್ದ ಜಿಗಿತದಲ್ಲಿ ಚಿನ್ನದ ಪದಕವನ್ನು ಗೆದ್ದಾಗ ಸ್ಟೀಫಿ ಡಿ'ಸೋಜಾ ಅವರು ೧೯೫೩ರಲ್ಲಿ ೧೬ ವರ್ಷದ ಶಾಲಾ ವಿದ್ಯಾರ್ಥಿಯಾಗಿ ರಾಷ್ಟ್ರೀಯವಾಗಿ ಮಿಂಚಿದ್ದರು. ಅಲ್ಲಿಂದ ಅವರು ಸುಮಾರು ೧೨ ವರ್ಷಗಳ ಕಾಲ ರಾಷ್ಟ್ರೀಯ ಅಥ್ಲೆಟಿಕ್ಸ್‌ನಲ್ಲಿ ಪ್ರಾಬಲ್ಯ ಸಾಧಿಸಿದರು. ಈ ಅವಧಿಯಲ್ಲಿ ಅವರು ೧೦೦ ಮೀ, ೨೦೦ ಮೀ,೪೦೦ ಮೀ ಮತ್ತು ೮೦೦ ಮೀ ನಲ್ಲಿ ರಾಷ್ಟ್ರೀಯ ದಾಖಲೆಗಳನ್ನು ಹೊಂದಿದ್ದರು. ಅವರು ಮೊದಲ ಬಾರಿಗೆ ೧೯೫೪ ರಲ್ಲಿ ೨೦೦ ಮೀ ಓಟದಲ್ಲಿ ನಲ್ಲಿ ಚಿನ್ನದ ಪದಕವನ್ನು ಗೆದ್ದರು.

ಅವರು ೧೯೬೧ ರಲ್ಲಿ ೧೦೦ ಮೀಟರ್‌ ಓಟದಲ್ಲಿ ೧೨.೨ ಸೆಕೆಂಡುಗಳ ರಾಷ್ಟ್ರೀಯ ದಾಖಲೆಯನ್ನು ಹೊಂದಿದ್ದಾರೆ. ನಂತರ ಅವರು ೧೯೬೪ರಲ್ಲಿ ೪೦೦ ಮೀಟರ್ ಮತ್ತು ೮೦೦ ಮೀಟರ್ ಓಟದ ಸ್ಪರ್ಧೆಗಳಲ್ಲಿ ಹೊಸ ಅಂಕಗಳನ್ನು ಸೃಷ್ಟಿಸಿದರು. ಟೋಕಿಯೊ ಒಲಂಪಿಕ್ಸ್ ಕ್ರೀಡಾಕೂಟದಲ್ಲಿ ೪೦೦ ಮೀಟರ್‌ನಲ್ಲಿ ಭಾರತವನ್ನು ಪ್ರತಿನಿಧಿಸಲು ಅವರು ಆಯ್ಕೆಗೊಂಡರು. ಸ್ಟೇಫೀ ಡಿ ಸೋಜಾ ದೇಶಕ್ಕಾಗಿ ಹಾಕಿ ಆಡಿದರು.  ಅವರು ಎರಡು ಅಂತರಾಷ್ಟ್ರೀಯ ಪಂದ್ಯಗಳನ್ನು ಆಡಿದ್ದಾರೆ. ಅವರು ೧೯೫೩ ರಲ್ಲಿ ಇಂಗ್ಲೆಂಡ್‌ಗೆ ಪ್ರವಾಸ ಮಾಡಿ ಭಾರತವನ್ನು ಪ್ರತಿನಿಧಿಸಿದರು ಮತ್ತು ೧೯೬೧ ರಲ್ಲಿ ಶ್ರೀಲಂಕಾ ವಿರುದ್ದ ಭಾರತೀಯ ತಂಡದ ನಾಯಕತ್ವ ವಹಿಸಿದರು.

## ರಾಷ್ಟ್ರೀಯ ಮತ್ತು ಅಂತರಾಷ್ಟ್ರೀಯ ಸ್ಪರ್ಧೆಗಳು
## ಪ್ರಶಸ್ತಿಗಳು
ಇವರು ಅರ್ಜುನ ಪ್ರಶಸ್ತಿಯನ್ನು ಸ್ವೀಕರಿಸಿದ ಮೊದಲ ಮಹಿಳೆಯಾಗಿದ್ದರು. ಅನೇಕ ವರ್ಷಗಳ ಕಾಲ *ಆಲ್ ಇಂಡಿಯ ಕಾ ಕೌನ್ಸಿಲ ಫಾರ್ ಸ್ಪೋರ್ಟ್ಸ್‌*ನ ಸದಸ್ಯರಾಗಿದ್ದರು.
೧೯೯೮ರಲ್ಲಿ ಅವರು ತಮ್ಮ ೬೧ ನೇ ವಯಸ್ಸಿನಲ್ಲಿ ಜೆಮ್ಶೆಡ್‌ಪುರದಲ್ಲಿ ಕೊನೆಯುಸಿರೆಳೆದರು.

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಕ್ರೀಡಾಪಟುಗಳು
ವರ್ಗ:ಹಾಕಿ ಆಟಗಾರರು
ವರ್ಗ:ಅರ್ಜುನ ಪ್ರಶಸ್ತಿ ಪುರಸ್ಕೃತರು
ಉರ್ಕು

**ಉರ್ಕು** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಸಮೃದ್ಧಿ, ವರ್ಧಿಸುವಿಕೆ, ಒಳ್ಳೆ ಯೋಗ ಅಥವಾ ಯಶಸ್ವಿ ಸಾಮಾಜಿಕ ಸ್ಥಾನಮಾನದ ಸ್ಥಿತಿಯಾದ ಏಳಿಗೆ
* ಒಬ್ಬರ ವೈಯಕ್ತಿಕ ಮೌಲ್ಯ, ಸ್ಥಾನಮಾನ ಅಥವಾ ಸಾಧನೆಗಳ ಮೂರ್ಖತನದ ಹಾಗೂ ವಿಚಾರಹೀನವಾಗಿ ಅಶುದ್ಧ ಅರ್ಥವನ್ನು ಸೂಚಿಸುವ ಪದವಾದ ಗರ್ವ
* ಭೌತಶಾಸ್ತ್ರದಲ್ಲಿ, ಯಾವುದೇ ಸ್ವತಂತ್ರ ವಸ್ತುವಿನಲ್ಲಿ ಚಲನೆಯನ್ನು ಉಂಟುಮಾಡುವ ಅಥವಾ ನಿಶ್ಚಲ ವಸ್ತುವಿನಲ್ಲಿ ಒತ್ತಡವನ್ನು ಉಂಟುಮಾಡುವ ಬಾಹ್ಯ ಶಕ್ತಿಯಾದ ಬಲ
ಎನ್. ಎ. ಹ್ಯಾರಿಸ್

**ನಲಪಾಡ್ ಅಹ್ಮದ್ ಹ್ಯಾರಿಸ್** (ಜನಪ್ರಿಯವಾಗಿ ಎನ್. ಎ. ಹ್ಯಾರಿಸ್ ಎಂದು ಕರೆಯುತ್ತಾರೆ) ಒಬ್ಬ ಭಾರತೀಯ ಉದ್ಯಮಿ, ರಾಜಕಾರಣಿ ಮತ್ತು ಕ್ರೀಡಾ ನಿರ್ವಾಹಕರು. ಅವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನ ಸದಸ್ಯರಾಗಿದ್ದಾರೆ ಮತ್ತು ೨೦೦೮ ರಿಂದ ಕರ್ನಾಟಕ ವಿಧಾನಸಭೆಯಲ್ಲಿ ಶಾಂತಿ ನಗರ ವಿಧಾನಸಭಾ ಕ್ಷೇತ್ರವನ್ನು ಪ್ರತಿನಿಧಿಸುತ್ತಿದ್ದಾರೆ. ಅವರು ಹಿಂದೆ ಬೆಂಗಳೂರು ಮಹಾನಗರ ಸಾರಿಗೆ ಸಂಸ್ಥೆಯ ಅಧ್ಯಕ್ಷರಾಗಿ ಕೆಲಸ ಮಾಡುತ್ತಿದ್ದರು.

## ಆರಂಭಿಕ ಜೀವನ 
ನಲಪಾಡ್ ಅಹಮದ್ ಹ್ಯಾರಿಸ್ ೧೯೬೭ ರಲ್ಲಿ ಬೆಂಗಳೂರಿನಲ್ಲಿ ಜನಿಸಿದರು. ಅವರ ತಂದೆ ಎನ್.ಎ.ಮಹಮ್ಮದ್ ಅವರು ೧೯೬೦ ರಲ್ಲಿ ಕೇರಳದ ಕಾಸರಗೋಡಿನಿಂದ ಕರ್ನಾಟಕದ ಭದ್ರಾವತಿಗೆ ಲೋಹದ ಸ್ಕ್ರ್ಯಾಪಿಂಗ್ ಅಂಗಡಿಯನ್ನು ಸ್ಥಾಪಿಸಲು ತೆರಳಿದರು. ಮೊಹಮ್ಮದ್ ಬೆಂಗಳೂರಿಗೆ ತೆರಳಿ ನಂತರ, ಸರ್ಕಾರದ ನಿರ್ಮಾಣ ಯೋಜನೆಗಳಲ್ಲಿ ಕೆಲಸ ಮಾಡಲು ಪ್ರಾರಂಭಿಸಿದರು. ಇವರ ಗಮನಾರ್ಹ ಯೋಜನೆಗಳಲ್ಲಿ  ಕೃಷ್ಣಾ ಮೇಲ್ದಂಡೆ ಯೋಜನೆಯು ಒಂದು. ಈ ಯೋಜನೆಯಲ್ಲಿ ಮಾಡಿದ ಹಣದಿಂದ ಮೊಹಮ್ಮದ್ ಬೆಂಗಳೂರು ಇಂಟರ್ನ್ಯಾಷನಲ್ ಹೋಟೆಲ್‍ನನ್ನು ಸ್ಥಾಪಿಸಿದರು. ೧೯೭೮ ರಲ್ಲಿ ಮೊಹಮ್ಮದ್ ನಲಪಾಡ್ ಗ್ರೂಪ್ ಆಫ್ ಹೋಟೆಲ್ಸ್ ಅನ್ನು ಸ್ಥಾಪಿಸಿದರು. ಹ್ಯಾರಿಸ್ ೧೯೯೭  ರಲ್ಲಿ ಕುಟುಂಬ ವ್ಯವಹಾರಕ್ಕೆ ಸೇರಿದರು.  ಅವರು ೨೦೧೮ ರ ಕರ್ನಾಟಕ ವಿಧಾನಸಭೆ ಚುನಾವಣೆಯಲ್ಲಿ ಮರು ಆಯ್ಕೆಯಾದರು.                        

೨೦೧೭ ರಲ್ಲಿ, ಹ್ಯಾರಿಸ್ ಅವರ ೨೮ ವರ್ಷದ ಮಗ ಮೊಹಮ್ಮದ್ ನಲಪಾಡ್ ಅವರನ್ನು ಬೆಂಗಳೂರು ಯುವ ಕಾಂಗ್ರೆಸ್‌ನ ಪ್ರಧಾನ ಕಾರ್ಯದರ್ಶಿಯಾಗಿ ನೇಮಿಸಲಾಯಿತು.

## ಎಐಎಫ್‍ಎಫ್
೧ ಸೆಪ್ಟೆಂಬರ್ ೨೦೨೨ ರಂದು, ಹ್ಯಾರಿಸ್ ಅಖಿಲ ಭಾರತ ಫುಟ್ಬಾಲ್ ಫೆಡರೇಶನ್(ಎಐಎಫ್‍ಎಫ್)ನ ಉಪಾಧ್ಯಕ್ಷರಾಗಿ ಆಯ್ಕೆಯಾದರು.

## ಇದನ್ನೂ ನೋಡಿ
*ಕೆ.ಜೆ.ಜಾರ್ಜ್

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
*N. A. Haris affidavit

ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಉದ್ಯಮಿಗಳು
ವರ್ಗ:ರಾಜಕಾರಣಿಗಳು
ಪ್ರಶಾಂತ ಚಂದ್ರ ಮಹಾಲನೊಬಿಸ್

**ಪ್ರಶಾಂತ ಚಂದ್ರ ಮಹಲನೋಬಿಸ್** (ಒಬಿಇ, ಎಫ್ಎನ್ಎ, ಎಫ್ಎಎಸ್ಸಿ, ಎಫ್ಆರ್ಎಸ್)  (29 ಜೂನ್ 1893 - 28 ಜೂನ್ 1972)  ಭಾರತೀಯ ವಿಜ್ಞಾನಿ ಮತ್ತು ಅನ್ವಯಿಕ ಸಂಖ್ಯಾಶಾಸ್ತ್ರಜ್ಞರಾಗಿದ್ದರು. ಸ್ವತಂತ್ರ ಭಾರತದ ಪ್ರಥಮ ಯೋಜನಾ ಆಯೋಗದ ಸದಸ್ಯರಾಗಿದ್ದರು. 
ಸಂಖ್ಯಾಶಾಸ್ತ್ರಕ್ಕೆ ಅವರು ಕೊಟ್ಟ ಮಹತ್ತರ ಕೊಡುಗೆಯೆಂದರೆ **ಮಹಲನೋಬಿಸ್ ಅಳತೆ**. ಅವರು ಭಾರತದಲ್ಲಿ ಮಾನವಶಾಸ್ತ್ರದಲ್ಲಿ ಗಮನಾರ್ಹ ಅಧ್ಯಯನಗಳನ್ನು ಮಾಡಿದರು.  ಅವರು ಭಾರತೀಯ ಸಂಖ್ಯಾಶಾಸ್ತ್ರೀಯ ಸಂಸ್ಥೆಯನ್ನು ಸ್ಥಾಪಿಸಿದರು ಮತ್ತು ದೊಡ್ಡ ಪ್ರಮಾಣದ ಮಾದರಿ ಸಮೀಕ್ಷೆಗಳ ವಿನ್ಯಾಸಕ್ಕೆ ಕೊಡುಗೆ ನೀಡಿದ್ದಾರೆ. ೨೦೦೭ ರಿಂದ ಅವರು ಹುಟ್ಟಿದ ದಿನವನ್ನು ಭಾರತದಲ್ಲಿ ರಾಷ್ಟ್ರೀಯ ಸಾಂಖ್ಯಿಕ(ಅಂಕಿಅಂಶ) ದಿನವನ್ನಾಗಿ ಆಚರಿಸಲಾಗುತ್ತಿದೆ. 

## ಆರಂಭಿಕ ಜೀವನ 
ಮಹಲನೋಬಿಸ್ ಅವರು ಬಿಕ್ರಮ್‌ಪುರದಲ್ಲಿ (ಈಗ ಬಾಂಗ್ಲಾದೇಶದಲ್ಲಿದೆ) ಜನಿಸಿದರು. ಅವರ ಅಜ್ಜ ಗುರುಚರಣ್ (1833-1916) 1854 ವ್ಯಾಪಾರದ ಸಲುವಾಗಿ ಕಲ್ಕತ್ತಾಗೆ ತೆರಳಿದರು ಮತ್ತು 1860 ರಲ್ಲಿ ರಾಸಾಯನಿಕಗಳನ್ನು ಮಾರುವ ಅಂಗಡಿಯನ್ನು ಆರಂಭಿಸಿದರು. ದೇವೇಂದ್ರನಾಥ ಟಾಗೋರ್ ( ನೊಬೆಲ್ ಪ್ರಶಸ್ತಿ ಪುರಸ್ಕೃತ ರವೀಂದ್ರನಾಥ ಟಾಗೋರರ ತಂದೆ) (1817-1905) ಗುರುಚರಣರ ಮೇಲೆ ಪ್ರಭಾವ ಬೀರಿದ ಕಾರಣ, ಬ್ರಹ್ಮಸಮಾಜದಂತಹ ಸಾಮಾಜಿಕ ಚಳವಳಿಯಲ್ಲಿ ಸಕ್ರಿಯವಾಗಿ ತೊಡಗಿಸಿಕೊಂಡಿದ್ದರು. (ಖಜಾಂಚಿ ಮತ್ತು ಅಧ್ಯಕ್ಷರಾಗಿ) ಕಾರ್ನ್‍ವಾಲೀಸ್ ರಸ್ತೆಯಲ್ಲಿ ಅವರ ಮನೆಯೇ ಬ್ರಹ್ಮಸಮಾಜದ ಕೇಂದ್ರವಾಗಿತ್ತು. ಗುರುಚರಣ್ ಒಬ್ಬ ವಿಧವೆಯನ್ನು ವಿವಾಹವಾಗುವ ಮೂಲಕ ಸಾಮಾಜಿಕ ಮೂಢನಂಬಿಕೆಗಳನ್ನು ವಿರೋಧಿಸಿದರು.ಗುರುಚರಣರಿಗೆ ಇಬ್ಬರು ಮಕ್ಕಳು. ಸುಭೋದಚಂದ್ರ (೧೮೬೭-೧೯೫೩) ಮತ್ತು ಪ್ರಭೋದಚಂದ್ರ(೧೮೬೯-೧೯೪೨).ಪ್ರಭೋದಚಂದ್ರರ ಮಗನೇ ಮಹಲನೋಬಿಸ್.

## ಗೌರವಗಳು
*ಇಂಡಿಯನ್ ಅಕಾಡೆಮಿ ಆಫ್ ಸೈನ್ಸಸ್ ಫೆಲೋ (FASC, 1935)
*ಭಾರತೀಯ ರಾಷ್ಟ್ರೀಯ ವಿಜ್ಞಾನ ಅಕಾಡೆಮಿಯ ಫೆಲೋ (ಎಫ್ಎನ್ಎ, 1935)
*ಆರ್ಡರ್ ಆಫ್ ದ ಬ್ರಿಟೀಷ್ ಎಂಪೈರ್ (ನಾಗರಿಕ ವಿಭಾಗ), 1942 ಹೊಸ ವರ್ಷದ ಗೌರವಗಳ ಪಟ್ಟಿ 
*ಆಕ್ಸ್ಫರ್ಡ್ ವಿಶ್ವವಿದ್ಯಾಲಯದಿಂದ ವೆಲ್ಡನ್ ಮೆಮೋರಿಯಲ್ ಪ್ರಶಸ್ತಿ (1944)
*ರಾಯಲ್ ಸೊಸೈಟಿಯ ಫೆಲೋ, ಲಂಡನ್ (1945) 
*ಭಾರತೀಯ ವಿಜ್ಞಾನ ಕಾಂಗ್ರೆಸ್ನ ಅಧ್ಯಕ್ಷರು (1950)
*ಎಕನಾಮೆಟ್ರಿಕ್ ಸೊಸೈಟಿ ಫೆಲೋ ಆಫ್ ಅಮೇರಿಕಾ (1951)
*ಪಾಕಿಸ್ತಾನ್ ಸ್ಟ್ಯಾಟಿಸ್ಟಿಕಲ್ ಅಸೋಸಿಯೇಷನ್ ಫೆಲೋ (1952)
*ರಾಯಲ್ ಸ್ಟಾಟಿಸ್ಟಿಕಲ್ ಸೊಸೈಟಿ, ಯುಕೆ (1954) ನ ಗೌರವ ಫೆಲೋ
*ಸರ್ ದೇವಿಪ್ರಸಾದ್ ಸರ್ವಾಧಿಕರಿ ಚಿನ್ನದ ಪದಕ (1957)
*ಯುಎಸ್ಎಸ್ಆರ್ನ ಅಕಾಡೆಮಿ ಆಫ್ ಸೈನ್ಸಸ್ನ ವಿದೇಶಿ ಸದಸ್ಯ (1958)
*ಕಿಂಗ್ಸ್ ಕಾಲೇಜ್, ಕೇಂಬ್ರಿಡ್ಜ್ನ ಗೌರವ ಫೆಲೋ (1959)
*ಫೆಲೋ ಆಫ್ ದಿ ಅಮೇರಿಕನ್ ಸ್ಟ್ಯಾಟಿಸ್ಟಿಕಲ್ ಅಸೋಸಿಯೇಷನ್ (1961)
*ದುರ್ಗಾಪ್ರಸಾದ್ ಖೈತಾನ್ ಚಿನ್ನದ ಪದಕ (1961)
*ಪದ್ಮ ವಿಭೂಷನ (1968)
*ಶ್ರೀನಿವಾಸ ರಾಮನುಜನ್ ಚಿನ್ನದ ಪದಕ (1968)
*ಭಾರತ ಸರ್ಕಾರವು 2006 ರಲ್ಲಿ ಮಹಲನೋಬಿಸ್ ಅವರ ಹುಟ್ಟುಹಬ್ಬವನ್ನು ರಾಷ್ಟ್ರೀಯ ಸಂಖ್ಯಾಶಾಸ್ತ್ರ ದಿನವಾಗಿ ಆಚರಿಸಲು ನಿರ್ಧರಿಸಿತು.
*125ನೇ ಜನ್ಮದಿನದಂದು ಗೂಗಲ್ ಡೂಡಲ್ ಪ್ರದರ್ಶಿಸಿ ಗೌರವ ನೀಡಿದೆ.

## ಉಲ್ಲೇಖಗಳು 
ವರ್ಗ:ಭಾರತೀಯ ಅಭಿವೃದ್ಧಿ ಅರ್ಥಶಾಸ್ತ್ರಜ್ಞರು
ಅನಿಲ್ ಲಾಡ್

ಅನಿಲ್ ಲಾಡ್ (ಜನನ ೭ ಡಿಸೆಂಬರ್ ೧೯೭೩) ಒಬ್ಬ ಭಾರತೀಯ ರಾಜಕಾರಣಿಯಾಗಿದ್ದು ಅವರು ಕರ್ನಾಟಕ ರಾಜ್ಯದಿಂದ ಭಾರತದ ಸಂಸತ್ತಿನ ಮೇಲ್ಮನೆಯಾದ ರಾಜ್ಯಸಭೆಯಲ್ಲಿ ಸಂಸತ್ ಸದಸ್ಯರಾಗಿ ಸೇವೆ ಸಲ್ಲಿಸಿದ್ದಾರೆ .  ಅವರು ೨೦೧೩ ರ ಕರ್ನಾಟಕ ವಿಧಾನಸಭೆ ಚುನಾವಣೆಯಲ್ಲಿ ಬಳ್ಳಾರಿ ನಗರ ವಿಧಾನಸಭಾ ಕ್ಷೇತ್ರದಿಂದ ಗೆದ್ದರು .

## ಆರಂಭಿಕ ಜೀವನ ಮತ್ತು ಹಿನ್ನೆಲೆ
ಅನಿಲ್ ಅವರು ಶ್ರೀ ಹೀರೋಜಿ ವಿ ಲಾಡ್ ಮತ್ತು ಶ್ರೀಮತಿ ಸಕ್ಕುಬಾಯಿ ಹೀರೋಜಿ ಲಾಡ್ ದಂಪತಿಗಳಿಗೆ ೧೯೭೩ ರ ಡಿಸೆಂಬರ್ ೭ ರಂದು ಕರ್ನಾಟಕದ ಬಳ್ಳಾರಿ ಜಿಲ್ಲೆಯ ಸಂಡೂರಿನಲ್ಲಿ ಜನಿಸಿದರು. ಅವರು ತಮ್ಮ ಶಿಕ್ಷಣವನ್ನು ಕರ್ನಾಟಕದ ಬಳ್ಳಾರಿ ಜಿಲ್ಲೆಯ ಸಂಡೂರಿನ ವಸತಿ ಶಾಲೆಯಲ್ಲಿ ಪೂರ್ಣಗೊಳಿಸಿದರು .

## ವೈಯಕ್ತಿಕ ಜೀವನ
ಅನಿಲ್ ಲಾಡ್ ಶ್ರೀಮತಿ ಆರತಿ ಅನಿಲ್ ಲಾಡ್ ಅವರನ್ನು ೧೯೯೯ ರ ಮೇ ೬ ರಂದು ವಿವಾಹವಾದರು.

## ಅಲಂಕರಿಸಿದ ಸ್ಥಾನ
## ಅಕ್ರಮ ಗಣಿಗಾರಿಕೆ 
ಅಕ್ರಮ ಕಬ್ಬಿಣದ ಅದಿರು ಗಣಿಗಾರಿಕೆ ಹಗರಣಕ್ಕೆ ಸಂಬಂಧಿಸಿ ಜುಲೈ ೨೦೧೫ ರಲ್ಲಿ ಇವರನ್ನು ಸಿಬಿಐ ಬಂಧಿಸಿತ್ತು . ಸುಪ್ರೀಂ ಕೋರ್ಟ್ ಆಫ್ ಇಂಡಿಯಾ ಆದೇಶದ ಮೇರೆಗೆ ಸಿಬಿಐ ತನಿಖೆ ನಡೆಸಿತ್ತು. ೨೦೧೨ ರಲ್ಲಿ ಬೆಲೆಕೆರಿ ಪೋರ್ಟ್‌ನಿಂದ ಕಾನೂನುಬಾಹಿರವಾಗಿ ೧೫ ಸಾವಿರ ಟನ್‌ಗಳಷ್ಟು ಕಬ್ಬಿಣದ ಅದಿರನ್ನು ರಫ್ತು ಮಾಡಿದೆ ಎಂದು ಆರೋಪಿಸಲಾಗಿದೆ. 

## ಉಲ್ಲೇಖಗಳು 
ವರ್ಗ:ವಿಧಾನ ಸಭಾ ಕ್ಷೇತ್ರದ ಶಾಸಕರು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ರೂಪಾ ಮಂಜರಿ

**ರೂಪಾ ಮಂಜರಿ** ಇವರು ತಮಿಳು ಮತ್ತು ಮಲಯಾಳಂ ಚಿತ್ರರಂಗದಲ್ಲಿ ಸಕ್ರಿಯವಾಗಿರುವ ಪ್ರಮುಖ ನಟಿ. ಇವರ ಮಾತೃಭಾಷೆ ತಮಿಳು. *ನಾನ್* (೨೦೧೨) ಮತ್ತು *ಯಾಮಿರುಕ್ಕ ಬಾಯಾಮೆ* (೨೦೧೪) ಚಿತ್ರಗಳಲ್ಲಿ ಪ್ರಮುಖ ಪಾತ್ರಗಳನ್ನು ನಿರ್ವಹಿಸುವ ಮೊದಲು, ನಂದಿನಿ ಅವರ ಚಿತ್ರವಾದ *ತಿರು ತಿರು ತುರು ತುರು* (೨೦೦೯) ದಲ್ಲಿ ಪಾದಾರ್ಪಣೆ ಮಾಡಿದರು. 

## ವೃತ್ತಿಜೀವನ
ರೂಪಾ ಮಂಜರಿಯವರಿಗೆ *ತಿರು ತಿರು ತುರು ತುರು* ಚಿತ್ರದ ಆಡಿಷನ್‌ನಲ್ಲಿ ನಂದಿನಿಯವರನ್ನು ಭೇಟಿಯಾಗುವ ಅವಕಾಶ ಸಿಕ್ಕಿತು ಮತ್ತು ಆ ಚಿತ್ರಕ್ಕೆ ಉತ್ತಮ ಪ್ರತಿಕ್ರಿಯೆಯು ದೊರೆಯಿತು. ಆಡಿಷನ್‌ಗೆ ಬಂದ ಇತರ ೩೦ ಕ್ಕೂ ಹೆಚ್ಚು ಹುಡುಗಿಯರಲ್ಲಿ ರೂಪಾ ಮಂಜರಿಯವರನ್ನು ಆಯ್ಕೆ ಮಾಡಲು ನಾಲ್ಕು ತಿಂಗಳು ಬೇಕಾಯಿತು. ರೊಮ್ಯಾಂಟಿಕ್ ಹಾಗೂ ಹಾಸ್ಯಮಯವಾದ ಈ ಚಿತ್ರದಲ್ಲಿ ಅವರಿಗೆ ಅಜ್ಮಲ್‌‌ರವರೊಂದಿಗೆ ಕಳೆದುಹೋದ ಮಗುವನ್ನು ಹುಡುಕುತ್ತಿರುವ ಪಾತ್ರ ದೊರೆಯಿತು. ರೂಪಾ ಅವರು ಅಭಿನಯದಲ್ಲಿ ಅತ್ಯುತ್ತಮ ನಟಿಗಾಗಿ ವಿಜಯ್ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡರು. ವಿಮರ್ಶಕರು ಅವರ ಅರ್ಚನಾ ಪಾತ್ರವನ್ನು- "ಕೋಪ, ಹಾಸ್ಯ, ಕೋಮಲತೆ ಮತ್ತು ಮೃದು ಪ್ರಣಯದ ಎಲ್ಲಾ ಸೂಕ್ಷ್ಮತೆಗಳೊಂದಿಗೆ ಜೀವಂತಗೊಳಿಸುತ್ತಾರೆ" ಎಂದು ಬಣ್ಣಿಸಿದರು. 

ತದನಂತರ, ಅವರು ಲಾಲ್‌ರವರು ನಿರ್ದೇಶಿಸಿ ನಿರ್ಮಿಸಿದ ೨೦೧೦ ರ ಮಲಯಾಳಂ ಚಿತ್ರ ಟೂರ್ನಮೆಂಟ್‌ನಲ್ಲಿ ಕಾಣಿಸಿಕೊಂಡರು. ಕ್ರಿಕೆಟ್ ಪಂದ್ಯಾವಳಿಗೆ ಆಯ್ಕೆಯಾದ ಪುರುಷರ ಗುಂಪನ್ನು ಭೇಟಿಯಾಗುವ ವನ್ಯಜೀವಿ ಛಾಯಾಗ್ರಾಹಕನ ಪಾತ್ರವನ್ನು ನಿರ್ವಹಿಸಿದರು. ಈ ಚಿತ್ರವು ನಕಾರಾತ್ಮಕ ವಿಮರ್ಶೆಗಳಿಗೆ ತೆರೆದುಕೊಂಡಿತು ಮತ್ತು ಗಲ್ಲಾಪೆಟ್ಟಿಗೆಯಲ್ಲಿ ಕಳಪೆ ಪ್ರದರ್ಶನ ನೀಡಿತು. ಅವರು ದೀರ್ಘಕಾಲದಿಂದ ವಿಳಂಬವಾದ ವಿಜಯ್ ಆಂಟೋನಿಯವರ ಅಭಿನಯದ *ನಾನ್* ಚಿತ್ರದಲ್ಲಿ ನೀಲಾ ನೀಲಾ ಹಾಡಲ್ಲಿ ಅಭಿನಯಿಸಿದರು ಮತ್ತು ಆನ್‌ಲೈನ್‌ನಲ್ಲಿ ಯಶಸ್ವಿಯಾಗಿ ಬಿಡುಗಡೆಯಾದ "ಮಕ್ಕಯಾಲ ಮಕ್ಕಯಾಲ" ಎಂಬ ಹಾಡಿನ ವೀಡಿಯೊದಲ್ಲಿ ಭಾಗಿಯಾಗಿದ್ದರು. ಈ ಚಿತ್ರವು ೨೦೧೦ ರ ಆರಂಭದಲ್ಲಿ, ನಿರ್ಮಾಣವನ್ನು ಪ್ರಾರಂಭಿಸಿತು ಮತ್ತು ೨೦೧೨ ರಂದು ಆನ್‌ಲೈನ್‌ನಲ್ಲಿ ಬಿಡುಗಡೆಯಾಯಿತು. ಈ ಚಿತ್ರವು ವಿಮರ್ಶಕರಿಂದ ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು. ೨೦೧೨ ರಲ್ಲಿ, ಬಿಡುಗಡೆಯಾದ ಎರಡು ಮಲಯಾಳಂ ಚಿತ್ರಗಳಲ್ಲಿ ಮಲ್ಲು ಸಿಂಗ್‌‌ನಲ್ಲಿ ಕಾಣಿಸಿಕೊಂಡರು ಹಾಗೂ ಮಲಯಾಳಂ ಚಿತ್ರವಾದ *ಐ ಲವ್ ಮಿಯಲ್ಲಿ* ಸಣ್ಣ ಅತಿಥಿ ಪಾತ್ರದಲ್ಲಿ ಕಾಣಿಸಿಕೊಂಡರು. ೨೦೧೪ ರಲ್ಲಿ, ಅವರ ಮೊದಲ ಹಾಸ್ಯ-ಥ್ರಿಲ್ಲರ್ ಚಲನಚಿತ್ರವಾದ, ಯಾಮಿರುಕ್ಕ ಬಾಯಾಮೆ ವಾಣಿಜ್ಯಿಕವಾಗಿ ಯಶಸ್ವಿಯಾಯಿತು.

ರೂಪಾ ಮಂಜರಿಯವರು ತಮಿಳಿನ *ಸಿವಪ್ಪು* ಚಿತ್ರದಲ್ಲಿ ನಿರ್ಮಾಣ ಕಾರ್ಮಿಕನ ಪಾತ್ರವನ್ನು ನಿರ್ವಹಿಸಿದ್ದಾರೆ.

## ಚಲನಚಿತ್ರಗಳು
## ಉಲ್ಲೇಖಗಳು
## ಬಾಹ್ಯ ಕೊಂಡಿ
* 

ವರ್ಗ:ಭಾರತೀಯ ನಟರು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಅಮಿರ್ ಸಿಂಗ್

**ಅಮಿರ್ ಸಿಂಗ್‍** ೨೦೦೧ರ ಅರ್ಜುನ ಪ್ರಶಸ್ತಿ ಪಡೆದ ಭಾರತದ ವಾಲಿಬಾಲ್ ಆಟಗಾರ.  ಹರ್ಯಾಣದ ರೋಹ್ಟಕ್ ಎಂಬ ಕುಗ್ರಾಮದಿಂದ ಅಂತರ್ ರಾಷ್ಟ್ರೀಯ ಮಟ್ಟದವರೆಗೆ ಬೆಳೆದ ಕ್ರೀಡಾಪಟು.

## ಜನನ
ಹರ್ಯಾಣದ ರೋಹ್ಟಕ್ ಗ್ರಾಮದಲ್ಲಿ ಹವ್ವಸಿಂಗ್ ರಿಗೆ ಜನಿಸಿದ ಅಮಿರ್ ಸಿಂಗ್ ಬಾಲ್ಯದಲ್ಲಿ ಬಣ್ಣ ಕುರುಡು ರೋಗಕ್ಕೆ ತುತ್ತಾದರು. ವಿಜೇಂದ್ರ ಸಿಂಗ್ ಮತ್ತು ಮೋಹನ್ ಸಿಂಗ್ ನಾಗ್ರೇತ್ ರ ಒಡನಾಟದಿಂದ ಕ್ರೀಡಾ ಹಾಸ್ಟೆಲ್ ಸೇರಲು ಅನುವಾಯಿತು.

## ಕ್ರೀಡಾ ಬದುಕು
೧೯೯೬ರಲ್ಲಿ ಮೊದಲ ಬಾರಿ ಭಾರತ ವಾಲಿಬಾಲ್ ತಂಡಕ್ಕೆ ಸೇರ್ಪಡೆಯಾದ ಅಮೀರ್,ತಂಡದ ಜೊತೆ ಪಾಕಿಸ್ತಾನ ಪ್ರವಾಸ ಕೈಗೊಂಡರು. ಬಲತೋಳಿನ ನೋವಿನ ನಡುವೆಯೂ ಆಡಿದ ಅಮೀರ್ ಎಲ್ಲರ ಮೆಚ್ಚುಗೆಗೆ ಪಾತ್ರರಾದರು.

## ಕುಟುಂಬ 
ಮದುವೆಯಾಗಿ ೧೨ ವರ್ಷಗಳು ಕಳೆದ ನಂತರ ತಮ್ಮ ಹೆಂಡತಿಯನ್ನು ಕಳೆದುಕೊಂಡರು. ತಾಯಿ ಇಲ್ಲದ ಎರಡು ಮಕ್ಕಳನ್ನು ಹೇಗೆ ಸಾಕುವುದು ಎಂದು ಚಿಂತನೆಯಲ್ಲಿದ್ದರು. ತಾನು ತನ್ನ ಮಕ್ಕಳ ಜೊತೆ ಆಸ್ಟ್ರೇಲಿಯಾ ಹೋಗಲು ಸಿದ್ಧವಾಗಿದ್ದರು. ಒಮ್ಮೆ ಅವರ ಉದ್ಯಮ ಪಾಲುದಾರ ಅವರೊಂದಿಗೆ ಬುದ್ಧಿ ಮಾತುಗಳಾನ್ನು ಹೇಳಿದರು, ಒಂದು ದಿನ ಚಂಡೀಘರ್ ಪಂಚಕುಲ ಮತ್ತು ಜಿರಾಕ್ಪುರ್ ಹೈವೇಯಲ್ಲಿ ಹೋಟೆಲ್ ಮ್ಯಾಂಡರಿನ್ ಸ್ಥಾಪಿಸಿದರು. ೨೦೧೪ರಲ್ಲಿ ದೀಪಿಕಾ ಸಿಂಗ್‌ರವರನ್ನು ಕಂಡು ತನ್ನ ಮಕ್ಕಳಿಗೆ ಒಂದು ತಾಯಿಯಾಗಿ ತನ್ನ ಮಡದಿಯನ್ನು ಕಂಡುಹಿಡಿದರು.

## ಸಾಧನೆಗಳು 
೧೯೯೮ರಲ್ಲಿ ಕಟಾರ್‌ನಲ್ಲಿ ನಡೆದ ಏಷ್ಯಾ ಚಾಂಪಿಯನ್‌ಷಿಪ್‌ನ ಕ್ವಾಟರ್ ಫ಼ೈನಲ್‌ನಲ್ಲಿ ಭಾರತವನ್ನು ಪ್ರತಿನಿಧಿಸಿ ಆಡಿದಾಗ, ಅಮಿರ್‌ರವರು ಉತ್ತಮವಾದ ಪ್ರದರ್ಶನವನ್ನು ತೋರಿಸಿದರು, ಆದರೂ ಭಾರತ ಸೆಮಿ ಫ಼ೈನಲ್ ತಲುಪಲಿಲ್ಲ. ಅಮಿರವರು ಮೊದಲ ಬಾರಿಗೆ ಆರು ತಿಂಗಳ ಕಾಲಕ್ಕೆ ಅಲ್ ಸದ್ ಎಂಬ ಕಟಾರ್‌ನ ಕ್ಲಬ್‌ನೊಂದಿಗೆ, ತಿಂಗಳಿಗೆ ೧.೨೫ ಲಕ್ಷ ರೂಪಾಯಿಗಳಂತೆ ಕಾಂಟ್ರಾಕ್ಟ್ ಸಹಿ ಮಾಡಿದರು. ಕೆಲವು ಕಾರಣಗಳಿಂದ ಇವರು ಆಡುತ್ತಿದ್ದ ಎಚ್.ಎಸ್.ಐ.ಡಿ.ಸೀ. (ಹರಿಯಾಣ ಇಂಡಸ್ಟ್ರಿಯಲ್ ಡೆವಲಪ್ಮೆಂಟ್ ಕಾರ್ಪೋರೇಶನ್) ತಂಡವನ್ನು ಬಿಟ್ಟು ಬಂದರು. ತನ್ನ ಇಡೀ ಜೀವನ ಸಂಪಾದನೆಯಲ್ಲಿ ಜಮೀನು ಖರೀದಿ ಮಾಡಿ ಹೋಟೆಲ್ ಉದ್ಯಮ ಆರಂಭಿಸಿದರು. ತಾವು ಆರಂಭಿಸಿದ ಹೋಟೆಲ್ ವ್ಯಾಪಾರದಲ್ಲಿ ಹಲವಾರು ಕಷ್ಟಗಳನ್ನು ನೋಡಿದರು. ೨೦೦೧ರಲ್ಲಿ ಭಾರತ ಸರ್ಕಾರ ಅಮೀರ್ ಸಿಂಗ್ ರಿಗೆ ಅರ್ಜುನ ಪ್ರಶಸ್ತಿ ಕೊಟ್ಟು ಗೌರವಿಸಿತು.  

## ಉಲ್ಲೇಖಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೮-೧೯
ವರ್ಗ:ಕ್ರೀಡಾಪಟುಗಳು
ವರ್ಗ:ವಾಲಿಬಾಲ್ ಆಟಗಾರರು
ವರ್ಗ:ಅರ್ಜುನ ಪ್ರಶಸ್ತಿ ಪುರಸ್ಕೃತರು
ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಮೈಕೆಲ್ ಕಿಂಡೋ

**ಮೈಕೆಲ್ ಕಿಂಡೋ** (೨೮ ಜೂನ್ ೧೯೪೬ - ೩೧ ಡಿಸೆಂಬರ್ ೨೦೨೦) ಅವರು ಜಾರ್ಖಂಡ್‌ನ ಬುಡಕಟ್ಟು ಬೆಲ್ಟ್‌ನ ಭಾರತೀಯ ಫೀಲ್ಡ್ ಹಾಕಿ ಆಟಗಾರ. ಅವರು ಭಾರತವನ್ನು ಪ್ರತಿನಿಧಿಸಿ ಫುಲ್ ಬ್ಯಾಕ್ ಡಿಫೆಂಡರ್ ಸ್ಥಾನದಲ್ಲಿ ಆಡಿದರು. ೧೯೭೧ ಪುರುಷರ ಹಾಕಿ ವಿಶ್ವಕಪ್, ೧೯೭೨ ಬೇಸಿಗೆ ಒಲಿಂಪಿಕ್ಸ್, ೧೯೭೩ ಪುರುಷರ ಹಾಕಿ ವಿಶ್ವಕಪ್, ೧೯೭೪ ಏಷ್ಯನ್ ಗೇಮ್ಸ್, ೧೯೭೫ ಪುರುಷರ ಹಾಕಿ ವಿಶ್ವಕಪ್‌ನಲ್ಲಿ ಸ್ಪರ್ಧಿಸಿದರು. ಇದಕ್ಕೂ ಮೊದಲು ಅವರು ಹಲವಾರು ಸ್ಥಳೀಯ, ರಾಷ್ಟ್ರೀಯ ಮತ್ತು ಪ್ರಾದೇಶಿಕ ಸ್ಪರ್ಧೆಗಳಲ್ಲಿ ಸ್ಪರ್ಧಿಸಿದ್ದರು. ೧೯೭೨ ರಲ್ಲಿ ಅವರು ಪ್ರತಿಷ್ಠಿತ ಅರ್ಜುನ ಪ್ರಶಸ್ತಿಯನ್ನು ಪಡೆದರು. ಮೈಕೆಲ್ ಕಿಂಡೋ ಅವರು ಅರ್ಜುನ ಪ್ರಶಸ್ತಿಯನ್ನು ಪಡೆದ ಮೊದಲ ಆದಿವಾಸಿ ಕ್ರೀಡಾಪಟು.

ಮೈಕೆಲ್ ಅವರು ತನ್ನ ಟ್ಯಾಕ್ಲಿಂಗ್ ಮತ್ತು ಡಾಡ್ಜಿಂಗ್ ಕೌಶಲ್ಯಗಳಿಗೆ ಹೆಸರುವಾಸಿಯಾಗಿದ್ದರು. ನೋ-ಲುಕ್ ಪಾಸ್‌ಗಾಗಿ ಅವರನ್ನು ಭಾರತೀಯ ಹಾಕಿಯಲ್ಲಿ ಪ್ರವರ್ತಕ ಎಂದು ಪರಿಗಣಿಸಲಾಯಿತು.

## ಆರಂಭಿಕ ಜೀವನ
ಮೈಕೆಲ್ ಕಿಂಡೋ ಅವರು ೨೮ ಜೂನ್ ೧೯೪೬ ರಂದು ಬಿಹಾರದ (ಈಗ ಜಾರ್ಖಂಡ್) ಒಂದು ಹಳ್ಳಿಯಲ್ಲಿ ಜನಿಸಿದರು. ಅವರು ಕುರ್ಡೆಗ್‌ನಲ್ಲಿರುವ ಆರ್‌ಸಿ ಬಾಯ್ಸ್ ಮಿಡ್ಲ್ ಸ್ಕೂಲ್‌ನಲ್ಲಿ ಮೊದಲು ಹಾಕಿ ಸ್ಟಿಕ್ ಅನ್ನು ತೆಗೆದುಕೊಂಡರು. ಅವರು ತಮ್ಮ ಶಾಲಾ ಶಿಕ್ಷಣವನ್ನು ಮುಗಿಸಿದ ನಂತರ ಅವರು ಭಾರತೀಯ ನೌಕಾಪಡೆಗೆ ಸೇರಿದರು. ಮೈಕೆಲ್ ಅವರು ಮೊದಲ ಮೂರು ವಿಶ್ವಕಪ್‌ಗಳಲ್ಲಿ ಆಡಿದ್ದರು. ಅವರು ೧೯೭೧ ರ ವಿಶ್ವಕಪ್‌ನಲ್ಲಿ ಕಂಚಿನ ಪದಕವನ್ನು ಗೆದ್ದರು. ೧೯೭೩ ರ ವಿಶ್ವಕಪ್‌ನಲ್ಲಿ ಬೆಳ್ಳಿ ಪದಕವನ್ನು ಗೆದ್ದರು. ೧೯೭೫ ರ ವಿಶ್ವಕಪ್‌ನಲ್ಲಿ ಚಿನ್ನದ ಪದಕವನ್ನು ಗೆದ್ದರು. ಅವರು ೧೯೭೪ ರ ಟೆಹ್ರಾನ್ ಏಷ್ಯನ್ ಆಟಗಳಲ್ಲಿ ಫೀಲ್ಡ್ ಹಾಕಿಯಲ್ಲಿ ಭಾರತವನ್ನು ಪ್ರತಿನಿಧಿಸಿದರು.

## ನಂತರ ಕೆಲಸ
ಮೈಕೆಲ್ ಅವರು ರೂರ್ಕೆಲಾದಲ್ಲಿ ಎಸ್‌‌ಎಐಎಲ್(SAIL) ಹಾಕಿಯನ್ನು ಸೇರಿಕೊಂಡರು. ೧೭೮ ರಿಂದ ೧೯೮೦ ರವರೆಗೆ ರಾಷ್ಟ್ರೀಯ ಪಂದ್ಯಗಳಲ್ಲಿ ಒಡಿಶಾ ಪ್ರತಿನಿಧಿಸಿದರು. ಅವರು ಜಾರ್ಖಂಡ್‌ನ ತಮ್ಮ ಹಳ್ಳಿಯಲ್ಲಿ ಮಕ್ಕಳಿಗಾಗಿ ಪಂದ್ಯಾವಳಿಗಳನ್ನು ನಡೆಸುತ್ತಿದ್ದರು. ಮೈಕೆಲ್ ಅವರು ೧೯೯೩ ರ ಬಿಕಾನೆರ್ ರಾಷ್ಟ್ರೀಯ ಚಾಂಪಿಯನ್‌ಶಿಪ್‌ನಲ್ಲಿ ಒಡಿಶಾ ರಾಜ್ಯ ತಂಡದ ಆಯ್ಕೆಗಾರರಾಗಿದ್ದರು. ಅವರು ರೂರ್ಕೆಲಾದ ಎಸ್‌‌ಎಐಎಲ್(SAIL) ಹಾಕಿ ಅಕಾಡೆಮಿಯಲ್ಲಿ ಎಸ್‌ಹೆಚ್‌ಎ(SHA) ಹಾಕಿ ತರಬೇತಿ ನೀಡಿದರು.

## ನಿವೃತ್ತಿ ಮತ್ತು ಪರಂಪರೆ
ಕಿಂಡೋ ಅವರು ತಮ್ಮ ಪತ್ನಿ ಮತ್ತು ಅವರ ಮಗನ ಕುಟುಂಬದೊಂದಿಗೆ ವಾಸಿಸುತ್ತಿದ್ದರು.

ಮೈಕೆಲ್ ಕಿಂಡೋ ಅವರು ವಯೋಸಹಜ ಕಾಯಿಲೆಗಳಿಂದಾಗಿ ಇಸ್ಪತ್ ಜನರಲ್ ಆಸ್ಪತ್ರೆಯಲ್ಲಿ ೩೧ ಡಿಸೆಂಬರ್ ೨೦೨೦ ರಂದು ನಿಧನರಾದರು.

ಅವರು ಗುಮ್ಲಾ-ಸುಂದರ್‌ಗಢ ಬುಡಕಟ್ಟು ಬೆಲ್ಟ್‌ನಾದ್ಯಂತ ಬುಡಕಟ್ಟು ಹಾಕಿಯ ಮಹತ್ವಾಕಾಂಕ್ಷೆಯನ್ನು ಹುಟ್ಟುಹಾಕಿದರು. ಈ ಪ್ರದೇಶವನ್ನು ಇಂದು ಹಾಕಿ ಆಟಗಾರರ ಕನ್ವೇಯರ್ ಬೆಲ್ಟ್ ಎಂದು ಪರಿಗಣಿಸಲಾಗಿದೆ. ಟೀಮ್ ಇಂಡಿಯಾದ ಮಾಜಿ ನಾಯಕ ಮತ್ತು ಮೈಕೆಲ್ ಅವರ ವಿದ್ಯಾರ್ಥಿ ದಿಲೀಪ್  ಟಿರ್ಕಿ ಅವರ ಪ್ರಕಾರ, ಮೈಕೆಲ್ ದಶಕಗಳ ಹಿಂದೆ ಆಡುವುದನ್ನು ನಿಲ್ಲಿಸಿದರೂ ಹಾಕಿಯೊಂದಿಗಿನ ತನ್ನ ಒಡನಾಟವನ್ನು ಅವನು ಎಂದಿಗೂ ಬಿಡಲಿಲ್ಲ.  ೧೯೭೫ ರ ಚಿನ್ನದ ತಂಡದ ಕಿಂಡೋ ಅವರ ಸಹೋದ್ಯೋಗಿಗಳು ಅವರನ್ನು ಕಿಂಡಿ ಭಾಯ್ ಎಂದು ಕರೆಯುತ್ತಿದ್ದರು. ಅವರು ಎಂದಿಗೂ ತಂಡದ ಉತ್ಸಾಹವನ್ನು ಕುಸಿಯಲು ಬಿಡಲಿಲ್ಲ ಎಂದು ಅವರು ಹೇಳುತ್ತಾರೆ. ಅವರ ಗೌರವಾರ್ಥವಾಗಿ ಇಂದಿಗೂ ಸಿಮ್ಡೆಗಾ ಜಿಲ್ಲೆಯ ಸೇಂಟ್ ಮೇರಿ ಶಾಲೆಯು 'ಮೈಕೆಲ್ ಟೂರ್ನಮೆಂಟ್' ಎಂದು ಹಾಕಿ ಪಂದ್ಯಾವಳಿಯನ್ನು ನಡೆಸುತ್ತಿದೆ.

### ಪ್ರಶಸ್ತಿಗಳು
**ಗೆದ್ದ ಮತ್ತು ಸ್ವೀಕರಿಸಿದ ಎಲ್ಲಾ ಪದಕಗಳ ಪಟ್ಟಿ**
* ಅತ್ಯುತ್ತಮ ಸೇವೆಗಳು ಕ್ರೀಡಾಪಟು ಪ್ರಶಸ್ತಿ - ೧೯೭೧
* ಮೂರನೇ ಸ್ಥಾನ, ಬಾರ್ಸಿಲೋನಾ ಪುರುಷರ ಹಾಕಿ ವಿಶ್ವಕಪ್ — ೧೯೭೧
* ಮೂರನೇ ಸ್ಥಾನ (ಕಂಚು), ಮ್ಯೂನಿಚ್ ಬೇಸಿಗೆ ಒಲಿಂಪಿಕ್ಸ್ - ೧೯೭೨
* ಅರ್ಜುನ ಪ್ರಶಸ್ತಿ - ೧೯೭೨
* ರನ್ನರ್-ಅಪ್, ಆಮ್ಸ್ಟೆಲ್ವೀನ್ ಪುರುಷರ ಹಾಕಿ ವಿಶ್ವಕಪ್ — ೧೯೭೩
* ಎರಡನೇ ಸ್ಥಾನ (ಬೆಳ್ಳಿ), ಟೆಹ್ರಾನ್ ಏಷ್ಯನ್ ಗೇಮ್ಸ್ - ೧೯೭೪
* ವಿಜೇತ, ಕೌಲಾಲಂಪುರ್ ಪುರುಷರ ಹಾಕಿ ವಿಶ್ವಕಪ್ — ೧೯೭೫
Source: Times of India

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಹಾಕಿ ಆಟಗಾರರು
ವರ್ಗ:ಹಾಕಿ
ವರ್ಗ:ಅರ್ಜುನ ಪ್ರಶಸ್ತಿ ಪುರಸ್ಕೃತರು
ಪ್ರಮೋದ್ ಮಧ್ವರಾಜ್

**ಪ್ರಮೋದ್ ಮಲ್ಪೆ ಮಧ್ವರಾಜ್**  ಭಾರತೀಯ ರಾಜಕಾರಣಿ ಮತ್ತು ಕರ್ನಾಟಕ ರಾಜ್ಯದಿಂದ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಸದಸ್ಯರಾಗಿದ್ದಾರೆ.ಮಧ್ವರಾಜ್ ಅವರು ಕರ್ನಾಟಕ ವಿಧಾನಸಭೆಯ ಮೊದಲ-ಸದಸ್ಯರಾಗಿದ್ದಾರೆ.

## ಜನನ
ಪ್ರಮೋದ್ ಮಧ್ವರಾಜ್ ಅವರು ೧೭ ಅಕ್ಟೋಬರ್  ೧೯೬೮ ರಂದು ಜನಿಸಿದರು.ಅವರ ತಂದೆ  ಎಮ್. ಮಧ್ವರಾಜ್ ಮತ್ತು ಅವರ ತಾಯಿ ಶ್ರೀಮತಿ ಮನೊರಮ ಮಧ್ವರಾಜ್. 

## ವಿಧ್ಯಾಭ್ಯಾಸ
ಮಧ್ವರಾಜ್ ಅವರು ಮಹಾತ್ಮಾ ಗಾಂಧಿ ಮೆಮೋರಿಯಲ್ ಕಾಲೇಜು ಮತ್ತು ಕರ್ನಾಟಕದ ರಾಷ್ಟ್ರೀಯ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಲ್ಲಿ ಶಿಕ್ಷಣ ಪಡೆದಿದ್ದಾರೆ. ಅವರು ಸೇಂಟ್ ಸೆಸಿಲಿಸ್ ಕಾನ್ವೆಂಟ್, ಉಡುಪಿ ಮತ್ತು ಕ್ರಿಶ್ಚಿಯನ್ ಹೈಸ್ಕೂಲ್ ಉಡುಪಿಗಳಲ್ಲಿ ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ಪೂರ್ಣಗೊಳಿಸಿದ್ದಾರೆ.ನಂತರ ಕೆ.ಆರ್.ಸಿ.ಸಿ ಸುರತ್ಕಲ್ಗೆ ಎಂಜಿನಿಯರಿಂಗ್ ಕೋರ್ಸ್ ಮಾಡಲು ಸೇರಿದರು. 

## ರಾಜಕೀಯ ಜೀವನ
ಜೂನ್ ೨೦೧೬ ರಲ್ಲಿ ಕರ್ನಾಟಕದ ಮುಖ್ಯಮಂತ್ರಿ ಸಿದ್ದರಾಮಯ್ಯ ನೇತೃತ್ವದ ಸರ್ಕಾರಕ್ಕೆ ಮಧ್ವರಾಜ್ ಅವರನ್ನು ಕ್ಯಾಬಿನೆಟ್ ಸಚಿವರಾಗಿ ಸ್ವತಂತ್ರ ಶುಲ್ಕವನ್ನಾಗಿ ನೇಮಿಸಲಾಯಿತು. ಕರ್ನಾಟಕ ಸರ್ಕಾರದಲ್ಲಿ ಯುವ ಸೇವೆಗಳ ಇಲಾಖೆ, ಪಶುಸಂಗೋಪನೆ ಮತ್ತು ಮೀನುಗಾರಿಕೆ ಇಲಾಖೆಯ ಮೀನುಗಾರಿಕೆಗಳನ್ನು ಮಧ್ವರಾಜ್ ಹೊಂದಿದ್ದಾರೆ. ಕರ್ನಾಟಕದ ಕ್ಯಾಬಿನೆಟ್ಗೆ ಪ್ರಮಾಣವಚನ ಸ್ವೀಕರಿಸುವ ಭಾರತದಲ್ಲಿ ೧೦ ನೇ ಶ್ರೀಮಂತ ಸಚಿವರಾಗಿದ್ದಾರೆ.
ಮಧ್ವರಾಜ್ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದವರಾಗಿದ್ದು, ಕರ್ನಾಟಕದ ಉಡುಪಿ ಜಿಲ್ಲೆಯ ಉಡುಪಿ ವಿಧಾನಸಭಾ ಕ್ಷೇತ್ರವನ್ನು ಪ್ರತಿನಿಧಿಸುತ್ತಿದ್ದಾರೆ. ಮಧ್ವರಾಜ್ ಅವರ ತಾಯಿ ಮನೋರಮಾ ಮಧ್ವರಾಜ್ ಅವರು ಒಬ್ಬ ರಾಜಕಾರಣಿ ಮತ್ತು ಭಾರತೀಯ ಜನತಾ ಪಕ್ಷದ ಸದಸ್ಯರಾಗಿದ್ದರು. ಅದರೆ ೨೦೦೯ ರಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷಕ್ಕೆ  ಸೇರಿಕೊಂಡರು. ಅವರು ಮಾಜಿ ಸಚಿವರಾಗಿದ್ದಾರೆ ಮತ್ತು ಕರ್ನಾಟಕ ಶಾಸನ ಸಭೆಯ ಮೂರು ಅವಧಿ ಸದಸ್ಯರಾಗಿದ್ದಾರೆ ಮತ್ತು ೧೪ ನೇ ಲೋಕಸಭೆಯ ಸಂಸತ್ ಸದಸ್ಯರಾಗಿದ್ದಾರೆ.ಅವರ ತಂದೆ ಸಹ ರಾಜಕೀಯದಲ್ಲಿದ್ದರು.ಮಧ್ವರಾಜ್ ಅವರು ೨೦೦೮ ರ ಕರ್ನಾಟಕ ಶಾಸನಸಭೆಯ ಚುನಾವಣೆಯಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಟಿಕೆಟ್ನಲ್ಲಿ ಬಿಜೆಪಿಯ ಸದಸ್ಯ ಕೆ. ರಘುಪತಿ ಭಟ್ ವಿರುದ್ಧ ೨೫೦೦ ಮತಗಳಿಂದ ಸೋತಿದ್ದರು. ಆದರೆ, ಮುಂದಿನ ೨೦೧೩ ರ ಕರ್ನಾಟಕ ವಿಧಾನಸಭೆ ಚುನಾವಣೆಯಲ್ಲಿ ಮಧ್ವರಾಜ್ ಅವರು ಬಿಜೆಪಿಯ ಬಿ.ಸುಧಕರ್ ಶೆಟ್ಟಿ ಅವರನ್ನು ೩೯೦೦೦ ಮತಗಳಿಂದ ಸೋಲಿಸಿದರು. ೨೦೧೮ ರ ಕರ್ನಾಟಕ ವಿಧಾನಸಭೆ ಚುನಾವಣೆಯಲ್ಲಿ, ಮಾಧ್ವರಾಜ್ ಅವರು ಭಾರತೀಯ ಜನತಾ ಪಕ್ಷದ ಕೆ. ರಘುಪತಿ ಭಟ್ಗೆ ಸುಮಾರು ೨೦೦೦ ಮತಗಳು ಮತ್ತು ೫% ನಷ್ಟು ಅಂತರದಿಂದ ಸೋತರು.ಯುವ ಸೇವೆಗಳ ಇಲಾಖೆ, ಪಶುಸಂಗೋಪನೆ ಮತ್ತು ಮೀನುಗಾರಿಕೆ ಇಲಾಖೆಯ ಬಂಡವಾಳ ಇವಲ್ಲದೆ,ಮಧ್ವರಾಜ್ ಅವರು ಉಡುಪಿ ಜಿಲ್ಲೆಯ ಜಿಲ್ಲಾ ಉಸ್ತುವಾರಿ ಸಚಿವರಾಗಿ ಕಾರ್ಯನಿರ್ವಹಿಸಿದ್ದಾರೆ  thumb

## ಉಲ್ಲೇಖಗಳು

ವರ್ಗ:ರಾಜಕಾರಣಿಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೭-೧೮ವರ್ಗ:ಕರ್ನಾಟಕ ರಾಜಕಾರಣಿಗಳು
ಮಹಾರಾಜ್ ಕ್ರಿಶನ್ ಕೌಶಿಕ್

**ಮಹಾರಾಜ್ ಕ್ರಿಶನ್ ಕೌಶಿಕ್** (೨ ಮೇ ೧೯೫೫ - ೮ ಮೇ ೨೦೨೧) ಅವರು ಭಾರತ ಪುರುಷರ ರಾಷ್ಟ್ರೀಯ ಹಾಕಿ ತಂಡದ ಸದಸ್ಯರಾಗಿದ್ದರು ಮತ್ತು ಭಾರತ ಮಹಿಳಾ ರಾಷ್ಟ್ರೀಯ ಹಾಕಿ ತಂಡದ ತರಬೇತುದಾರರಾಗಿದ್ದರು.

## ಜೀವನಚರಿತ್ರೆ
೧೯೮೦ ರ ಬೇಸಿಗೆಯಲ್ಲಿ, ಮಾಸ್ಕೋದ ಒಲಿಂಪಿಕ್ಸ್‌ನಲ್ಲಿ ಚಿನ್ನದ ಪದಕ ಗೆದ್ದ ಅವರು ತಂಡದ ಸದಸ್ಯರಾಗಿದ್ದರು. ೧೯೯೮ ರಲ್ಲಿ ಅವರು ಅರ್ಜುನ ಪ್ರಶಸ್ತಿ ಪಡೆದರು. ಅವರು *ದಿ ಗೋಲ್ಡನ್ ಬೂಟ್* ಎಂಬ ಪುಸ್ತಕವನ್ನು ಬರೆದಿದ್ದಾರೆ. ತರಬೇತುದಾರರಾಗಿ ಭಾರತೀಯ ಹಾಕಿಗೆ ಅವರು ನೀಡಿದ ಕೊಡುಗೆಗಾಗಿ ೨೦೦೨ ರಲ್ಲಿ ದ್ರೋಣಾಚಾರ್ಯ ಪ್ರಶಸ್ತಿಯನ್ನು ಪಡೆದರು. ಕೋವಿಡ್-೧೯ ಸಾಂಕ್ರಾಮಿಕ ಸಮಯದಲ್ಲಿ, ಅವರು ಭಾರತದ ನವದೆಹಲಿಯಲ್ಲಿ ಕೋವಿಡ್-೧೯ ಗೆ ತುತ್ತಾಗಿ ೮ ಮೇ ೨೦೨೧ ರಂದು ನಿಧನರಾದರು.

## ಚಕ್ ದೇ ಇಂಡಿಯಾ
ಕೌಶಿಕ್ ೨೦೦೭ ರ ಬಾಲಿವುಡ್ ಚಲನಚಿತ್ರ ಚಕ್ ದೇ ಇಂಡಿಯಾದ ಅಭಿವೃದ್ಧಿಯಲ್ಲಿ ತಮ್ಮನ್ನು ತೊಡಗಿಸಿಕೊಂಡರು. ಚಕ್ ದೇ ಇಂಡಿಯಾ ಚಿತ್ರಕಥೆಯನ್ನು ಬಾಲಿವುಡ್ ಚಿತ್ರಕಥೆಗಾರ ಜೈದೀಪ್ ಸಹಾನಿ ಬರೆದರು. ೨೦೦೨ ರ ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ಭಾರತ ಮಹಿಳಾ ರಾಷ್ಟ್ರೀಯ ಕ್ಷೇತ್ರ ಹಾಕಿ ತಂಡವು ಚಿನ್ನದ ಪದಕ ಗೆದ್ದ ಬಗ್ಗೆ ಸಣ್ಣ ಲೇಖನವನ್ನು ಸಹಾನಿಯವರು ಓದಿದ್ದರು ಮತ್ತು ಈ ಪ್ರಮೇಯವು ಆಸಕ್ತಿದಾಯಕ ಚಿತ್ರವಾಗುತ್ತದೆ ಎಂದು ಭಾವಿಸಿದ್ದರು. ಹಾಕಿ ಆಟಗಾರ ಮಿರ್ ರಂಜನ್ ನೇಗಿ(೧೯೮೨ ರ ಏಷ್ಯನ್ ಗೇಮ್ಸ್‌ನಲ್ಲಿ ಪಾಕಿಸ್ತಾನ ವಿರುದ್ಧದ ಪಂದ್ಯವನ್ನು ಎಸೆಯುವ ಆರೋಪ ಹೊರಿಸಲಾಗಿತ್ತು)ಯವರನ್ನು ಮಾಧ್ಯಮಗಳಲ್ಲಿ ಕಬೀರ್ ಖಾನ್ ಜೊತೆ ಹೋಲಿಸಲಾಗುತ್ತದೆ.

"ಚಕ್ ದೇ" ಕಥೆಯು ಮಾಜಿ ಮುಖ್ಯ ರಾಷ್ಟ್ರೀಯ ತರಬೇತುದಾರ ಮಹಾರಾಜ್ ಕ್ರಿಶನ್ ಕೌಶಿಕ್ ಮತ್ತು ಅವರ ಭಾರತೀಯ ಮಹಿಳಾ ಹಾಕಿ ತಂಡವು ಕಾಮನ್‌ವೆಲ್ತ್ ಮತ್ತು ಇತರ ಹಲವು ಚಾಂಪಿಯನ್‌ಶಿಪ್‌ಗಳನ್ನು ಗೆದ್ದ ನೈಜ ಜೀವನದ ಕಥೆಯಿಂದ ಆಳವಾಗಿ ಸ್ಫೂರ್ತಿ ಪಡೆದಿದೆ ಎಂದು ಸಾಹ್ನಿ ತಿಳಿಸಿದ್ದಾರೆ.

ಕೌಶಿಕ್ ಮತ್ತು ನೇಗಿ ಇಬ್ಬರೂ ಸಾಹ್ನಿ ಅವರನ್ನು ಸಂಪರ್ಕಿಸಿದ ನಂತರ ಚಿತ್ರದ ಬೆಳವಣಿಗೆಯ ಮೇಲೆ ಪ್ರಭಾವ ಬೀರಿದರು. ಸಾಹ್ನಿ ಮೊದಲು ಕೌಶಿಕ್ ಅವರನ್ನು ಭೇಟಿಯಾದರು ಮತ್ತು "ಎಂ.ಕೆ. ಕೌಶಿಕ್ ಮತ್ತು ಅವರ ಹುಡುಗಿಯರು ನಮಗೆ ಹಾಕಿಯ ಬಗ್ಗೆ ತಿಳಿದಿರುವ ಎಲ್ಲವನ್ನೂ ಕಲಿಸಿದರು. ನಂತರ ಅವರು ನೇಗಿಯನ್ನು ನಮಗೆ ಶಿಫಾರಸು ಮಾಡಿದರು, ಏಕೆಂದರೆ ನಾವು ಬರೆದು ಮುಗಿಸಿದಾಗ ಮತ್ತು ಕಾಸ್ಟಿಂಗ್ ಮುಗಿಸಿದಾಗ, ಹುಡುಗಿಯರಿಗೆ ತರಬೇತಿ ನೀಡಲು ನಮಗೆ ಯಾರಾದರೂ ಬೇಕಾಗಿದ್ದರು. ಆಗ ಹುಡುಗಿಯರಿಗೆ ತರಬೇತಿ ನೀಡಲು ನೇಗಿ ಹಾಕಿ ಆಟಗಾರರ ತಂಡವನ್ನು ಒಟ್ಟುಗೂಡಿಸಿದರು" ಎಂದು ಹೇಳಿದರು.

ಅದೇ ಸಂದರ್ಶನದಲ್ಲಿ ಕೌಶಿಕ್‍ರವರು "ಶಿಬಿರವನ್ನು ಹೇಗೆ ನಡೆಸಲಾಗುತ್ತದೆ, ಹುಡುಗಿಯರು ಯಾವ ವಿವಿಧ ಹಿನ್ನೆಲೆ ಮತ್ತು ಸಂಸ್ಕೃತಿಗಳಿಂದ ಬಂದವರು ಮತ್ತು ಅವರು ಒಳಗೊಂಡಿರುವ ಮಾನಸಿಕ ಅಂಶಗಳಿಂದ ಪ್ರಾರಂಭಿಸಿ ಆಟದ ಬಗ್ಗೆ ಎಲ್ಲವನ್ನೂ ನಾನು ಅವರಿಗೆ ಕಲಿಸಿದೆ" ಎಂದರು. ಹಾಗೆಯೇ ತರಬೇತುದಾರನು ವಿವಿಧ ರಾಜ್ಯಗಳು ಮತ್ತು ತಂಡಗಳ ಹುಡುಗಿಯರನ್ನು ಆಯ್ಕೆ ಮಾಡಲು ಹೇಗೆ ಒತ್ತಡವನ್ನು ಎದುರಿಸುತ್ತಾರೆ ಎನ್ನುವುದನ್ನು ತಿಳಿಸಿದರು.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು
*Olympics Database Profile

ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಕ್ರೀಡಾಪಟುಗಳು
ವರ್ಗ:ಹಾಕಿ ಆಟಗಾರರು
ಎಸ್. ರಘು

ಎಸ್. ರಘು (ಜನನ ೨ ಮೇ ೧೯೬೯) ಒಬ್ಬ ಭಾರತೀಯ ರಾಜಕಾರಣಿ . ಅವರು ಸಿವಿ ರಾಮನ್ ನಗರಕ್ಕೆ ಕರ್ನಾಟಕ ವಿಧಾನಸಭೆಯ ಸದಸ್ಯರಾಗಿದ್ದಾರೆ. ಎಸ್. ರಘು ಅವರು ಭಾರತೀಯ ಜನತಾ ಪಾರ್ಟಿಯ ಸದಸ್ಯರಾಗಿದ್ದಾರೆ . 

## ಶಿಕ್ಷಣ
೧೯೯೦ರಲ್ಲಿ ಬೆಂಗಳೂರಿನ ಆಚಾರ್ಯ ಪಟ ಶಾಲೆಯಿಂದ ಸಿವಿಲ್ ಇಂಜಿನಿಯರಿಂಗ್‌ನಲ್ಲಿ ಡಿಪ್ಲೊಮಾ ಮುಗಿಸಿದರು. ನಂತರ ೧೯೯೫ ರಲ್ಲಿ ಬೆಂಗಳೂರಿನ ದಯಾನಂದ ಸಾಗರ್ ಕಾಲೇಜಿನಲ್ಲಿ ಸಿವಿಲ್ ಇಂಜಿನಿಯರ್ ಪದವಿಯನ್ನು ಪಡೆದರು .

## ರಾಜಕೀಯ ಜೀವನ
thumb
ಎಸ್. ರಘು ಅವರು ರಾಜಕೀಯ ವೃತ್ತಿಜೀವನವನ್ನು ೧೯೯೬ ರಲ್ಲಿ ಭಾರತೀಯ ಜನತಾ ಪಕ್ಷ (ಬಿಜೆಪಿ) ಯಿಂದ ಪುರಸಭೆಯ ಕಾರ್ಪೊರೇಟರ್ ಆಗಿ ಆರಂಭಿಸಿದರು. ಎಸ್.ಸಿ. / ಎಸ್.ಟಿ ವಿಭಾಗದ ಅಡಿಯಲ್ಲಿ ಮೀಸಲಾಗಿರುವ ಸಿ ವಿ ರಾಮನ್ ನಗರದಲ್ಲಿ ಅವರು ಎರಡು ಬಾರಿ ಗೆದ್ದಿದ್ದಾರೆ. ಹಿಂದೆ ಅವರು ಶಾಂತಿನಗರ ಕ್ಷೇತ್ರವನ್ನು ಪ್ರತಿನಿಧಿಸಿದರು. 

## ಸಮಾಜ ಸೇವೆ
ಹೊಸ ಸಿ ವಿ ರಾಮನ್ ನಗರದ ಲೋಕಸಭಾ ಕ್ಷೇತ್ರದಿಂದ ಮರುಚುನಾವಣೆಗೆ ಸಂಚಾರ, ಕಸ ವಿಲೇವಾರಿ, ಕಗ್ಗದಾಸಪುರ ಸರೋವರದ ಪುನರುಜ್ಜೀವನ ಮತ್ತು ಮಧುಮೇಹಕ್ಕೆ ಆಸ್ಪತ್ರೆ ನಿರ್ಮಾಣದಂತಹ ಪ್ರಮುಖ ಸಮಸ್ಯೆಗಳನ್ನು ಬಗೆಹರಿಸುವ ಭರವಸೆ ನೀಡಿದೆ. ಎಸ್. ರಘು ಅವರು ಕಗ್ಗದಾಸಪುರ ಸರೋವರದ ಪುನರುಜ್ಜೀವನಕ್ಕಾಗಿ ತನ್ನ ಅಭಿವೃದ್ಧಿ ನಿಧಿಯಿಂದ ೪ ಕೋಟಿ ರೂಪಾಯಿಗಳನ್ನು ನೀಡಿದರು. ರಾಜ್ಯ ವಿಧಾನಸಭೆ ಸಚಿವಾಲಯದ ಮಾಹಿತಿಯೊಂದಿಗೆ ದ ಹಿಂದೂ ಪತ್ರಿಕೆಯಲ್ಲಿ ಪ್ರಕಟವಾದ ಮಾಹಿತಿಯಲ್ಲಿ ಎಂಎಲ್ಎ ಎಸ್. ರಘು ನಾಲ್ಕು ವರ್ಷಗಳಲ್ಲಿ ಕೇವಲ ೭೦ ದಿನಗಳ ಕಾಲ ವಿಧಾನಸಭೆಗೆ ಹಾಜರಾಗಿದ್ದರು ಎಂದು ಹೇಳಲಾಗಿದೆ. ಕಗ್ಗದಾಸಪುರ ಸರೋವರದ ಮೇಲೆ ೩೦ ಅಡಿ ಕಾಲುದಾರಿಯ ನಿರ್ಮಾಣವನ್ನು ಪ್ರತಿಭಟಿಸುತ್ತಿರುವ ನಿವಾಸಿಗಳು ಸಿ ವಿ ರಾಮನ್ ನಗರ ಕ್ಷೇತ್ರದ ಎಂಎಲ್ಎಗೆ ದೂರು ನೀಡಿದರು. ಆದರೆ ಎಸ್. ರಘು ಅವರು ಕರೆಗಳನ್ನು ತೆಗೆದುಕೊಳ್ಳಲು ವಿಫಲರಾಗಿ ಅವರನ್ನು ನಿರಾಶೆಗೊಳಿಸಿದರು.

## ಉಲ್ಲೇಖಗಳು
ವರ್ಗ:ರಾಜಕಾರಣಿಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಅಶೋಕ್ ಖೇಣಿ

**ಅಶೋಕ್ ಮಹಾರುದ್ರಪ್ಪ ಖೇನ್ಯ್**  ಕರ್ನಾಟಕದ ಬೀದರ್  ದಕ್ಷಿಣದ ಶಾಸಕರಾಗಿದ್ದಾರೆ  ಮತ್ತು ನಂದಿ ಇನ್ಫ್ರಾಸ್ಟ್ರಕ್ಚರ್ ಕಾರಿಡಾರ್ ಎಂಟರ್ಪ್ರೈಸಸ್ (ನೈಸ್) ವ್ಯವಸ್ಥಾಪಕ ನಿರ್ದೇಶಕರಾಗಿದ್ದಾರೆ, ಇದು ಬೆಂಗಳೂರು-ಮೈಸೂರು ಇನ್ಫ್ರಾಸ್ಟ್ರಕ್ಚರ್ ಕಾರಿಡಾರ್(ಬಿಎಂಐಸಿ) ಯೋಜನೆಯ ನಿರ್ಮಾಣಕ್ಕೆ ಹೆಸರುವಾಸಿಯಾಗಿದೆ. ಅವರು ಇಂಡಿಯಾ ಇಂಟರ್ನ್ಯಾಷನಲ್ ಇನ್ಫ್ರಾಸ್ಟ್ರಕ್ಚರ್ ಇಂಜಿನಿಯರ್ಸ್ ಸೀಮಿತ ನಿರ್ದೇಶಕರಾಗಿದ್ದಾರೆ.

## ಜೀವನ 
ಅಶೋಕ್ ಮಹಾರುದ್ರಪ್ಪ ಖೇಣಿ ಅವರು ಕರ್ನಾಟಕ ಬೀದರ್ ನಲ್ಲಿ ಅಕ್ಟೋಬರ್ ೫, ೧೯೫೦ ರಂದು ಜನಿಸಿದರು. ಅವರ ತಂದೆಯ ಹೆಸರು ಮಹಾರುದ್ರಪ್ಪ  ಮತ್ತು ಅವರ ಸಂಗಾತಿ ರೈತ  ಖೇನ್ಯ್.  ೧೯೯೨ ರಲ್ಲಿ ಅವರು ವೈವಾಹಿಕ ಜೀವನಕ್ಕೆ ಕಾಲ್ಲಿಟ್ಟರು.  ನಿಕೋಲಸ್  ಖೇನ್ಯ್ ಮತ್ತು ಬಾಬಿ  ಖೇನ್ಯ್ ಎಂಬ ಇಬ್ಬರು ಮುದ್ದಾದ ಮಕ್ಕಳಿದ್ದಾರೆ.  ಅವರ ವಿಶ್ರಾಂತಿ ಸ್ಥಳ ಬೆಂಗಳೂರು ಮತ್ತು ಅವರ ನಿವಾಸಗಳು ಫಿಲಡೆಲ್ಫಿಯಾ, ಯುಎಸ್ ಮತ್ತು ಬೆಂಗಳೂರು, ಭಾರತ. ಅವರು ರಾಷ್ಟ್ರೀಯ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ಕರ್ನಾಟಕದಲ್ಲಿ ಎಲೆಕ್ಟ್ರಿಕಲ್ ಇಂಜಿನಿಯರಿಂಗ್ ಪದವಿ ಪಡೆದಿದ್ದಾರೆ.

## ಸಾಧನೆಗಳು 
ಖೇನ್ಯ ಅವರು ನಂದಿ ಇನ್ಫ್ರಾಸ್ಟ್ರಕ್ಚರ್ ಕಾರಿಡಾರ್ ಎಂಟರ್ಪ್ರೈಸ್(ನೈಸ್) ನ ಮಾಲೀಕರಾಗಿದ್ದಾರೆ. ಅವರು ಯುನೈಟೆಡ್ ಸ್ಟೇಟ್ಸ್ ನ ಅಧ್ಯಕ್ಷ ರೊನಾಲ್ಡ್ ರೀಗನ್ ರಿಂದ ೧೯೮೭ ರ ಅಲ್ಪಸಂಖ್ಯಾತ ಸಮುದಾಯ ಪ್ರಶಸ್ತಿಯಿಂದ ವರ್ಷದ ಅತ್ಯುತ್ತಮ ಉದ್ಯಮಿ ಸ್ವೀಕರಿಸಿದವರು. ಸೆಲೆಬ್ರಿಟಿ ಕ್ರಿಕೆಟ್ ಲೀಗ್ನಲ್ಲಿ ಖೇನಿ ಅವರು ಕ್ರಿಕೆಟ್ ತಂಡ ಕರ್ನಾಟಕ ಬುಲ್ಡೊಜರ್ಗಳನ್ನು ಹೊಂದಿದ್ದಾರೆ. ೨೦೦೪  ರಲ್ಲಿ  ಖೇನ್ಯ್ ಅವರು ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಕಾರ್ಟೂನಿಸ್ಟ್ಸ್ ನ  ಗೌರವಾನ್ವಿತ ಅಧ್ಯಕ್ಷರಾಗಿದ್ದರು. ೧೯೯೫  ರಲ್ಲಿ ಕರ್ನಾಟಕದಲ್ಲಿ ಎಕ್ಸ್ಪ್ರೆಸ್ ಹೆದ್ದಾರಿಗಳನ್ನು ನಿರ್ಮಿಸಲು ಖೇನ್ಯ ಕರ್ನಾಟಕ ಸರ್ಕಾರದೊಂದಿಗೆ ತಿಳುವಳಿಕೆಯ ಸ್ಮರಣಿಕೆ ಪತ್ರವೊಂದಕ್ಕೆ ಸಹಿ ಹಾಕಿದ್ದರು. ೧೯೯೬  ರಲ್ಲಿ  ಖೇನ್ಯ್ ನಂದಿ ಇನ್ಫ್ರಾಸ್ಟ್ರಕ್ಚರ್ ಕಾರಿಡಾರ್ ಎಂಟರ್ಪ್ರೈಸಸ್ ಲಿಮಿಟೆಡ್ ಅನ್ನು ಸಂಘಟಿಸಿತು ಮತ್ತು ಬೆಂಗಳೂರಿನ ಸುತ್ತಲಿನ ರಿಂಗ್ ರೋಡ್ ನಿರ್ಮಿಸಲು ಸರ್ಕಾರದೊಂದಿಗೆ ಒಂದು ಒಪ್ಪಂದಕ್ಕೆ ಸಹಿ ಹಾಕಿದರು.  ಏಪ್ರಿಲ್ ೧೯೯೭ ರಲ್ಲಿ, ಯೋಜನೆಯ ಅನುಮೋದನೆ ಮತ್ತು ೧೦  ವರ್ಷಗಳಲ್ಲಿ ಪೂರ್ಣಗೊಳ್ಳುವ ನಿರೀಕ್ಷೆಯಿದೆ.

## ಕೊಡುಗೆಗಳು 
ಇಂಡಿಯನ್ ಕಾರ್ಟೂನ್ ಗ್ಯಾಲರಿಯನ್ನು ಸ್ಥಾಪಿಸಲು ಅವರು ಭಾರತದಲ್ಲಿ ೫೦೦೦  ಚದರ ಅಡಿ ಆವರಣವನ್ನು ಬೆಂಗಳೂರಿನಲ್ಲಿ ಮೀಸಲಿಟ್ಟಿದ್ದರು. ಇದು ಬೆಂಗಳೂರಿನ ವಿವಾದಾತ್ಮಕ ರಿಂಗ್-ರೋಡ್ ನಿರ್ಮಿಸಿದೆ.  ಅವರು ಕರ್ನಾಟಕ ಮಕ್ಕಳ ಪಕ್ಷದ ಸ್ಥಾಪಕರಾಗಿದ್ದಾರೆ, ಈಗ ಇದು ಕಾಂಗ್ರೆಸ ಜೊತೆ ಸೇರಿಕೊಂಡಿದೆ.

## ರಾಜಕೀಯ ವೃತ್ತಿ ಜೀವನ 
ಖೇನ್ಯ ಅವರು ವಿರೋಧಾಭಾಸವಾಗಿ ರಸ್ತೆಯ ಯೋಜನೆಗೆ ಸಂಬಂಧಿಸಿದಂತೆ ಖೋಟಾ, ಭೂ ಕಳ್ಳತನ ಮತ್ತು ಕೊಲೆಯ ಆರೋಪವನ್ನು ಸಿದ್ದರಾಮಯ್ಯರ ನೇತೃತ್ವದಲ್ಲಿ ಕಾಂಗ್ರೆಸ್ ಸರ್ಕಾರವು ತನಿಖೆ ನಡೆಸುತ್ತಿದೆ. ೨೦೧೪  ರಲ್ಲಿ  ಖೇನ್ಯ ಅವರ ವಿರುದ್ಧ ಅಕ್ರಮಗಳ ಆರೋಪಗಳನ್ನು ತನಿಖೆ ಮಾಡಲು ಜಂಟಿ ಶಾಸಕಾಂಗ ಸಮಿತಿ ರಚನೆಯಾಗಿತ್ತು. ೨೦೧೭  ರಲ್ಲಿ ಸಮಿತಿಯು  ಖೇನ್ಯ ರ ವಿರುದ್ಧ ಕ್ರಿಮಿನಲ್ ಕ್ರಮವನ್ನು ಶಿಫಾರಸು ಮಾಡಿದೆ.

## ಉಲ್ಲೇಖಗಳು

ವರ್ಗ:ರಾಜಕಾರಣಿಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೮-೧೯
ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ವರ್ಗ:ಕರ್ನಾಟಕ ರಾಜಕಾರಣಿಗಳು
ಗುರುದಿಲ್ ಸಿಂಗ್

**ಗುರುದಿಲ್ ಸಿಂಗ್ ರಾಹಿ** (೧೦ ಜನವರಿ ೧೯೩೩ - ೧೬ ಆಗಸ್ಟ್ ೨೦೧೬) ಒಬ್ಬ ಭಾರತೀಯ ಬರಹಗಾರ ಮತ್ತು ಕಾದಂಬರಿಕಾರ, ಇವರು ಪಂಜಾಬಿ ನಲ್ಲಿ ಬರೆದಿದ್ದಾರೆ. ಅವರು ೧೯೫೭ ರಲ್ಲಿ "ಭಗನ್ವಾಲೆ" ಎಂಬ ಸಣ್ಣ ಕಥೆಯೊಂದಿಗೆ ತಮ್ಮ ಸಾಹಿತ್ಯ ಜೀವನವನ್ನು ಪ್ರಾರಂಭಿಸಿದರು. ಈ ಕಾದಂಬರಿಯನ್ನು ನಂತರ ೧೯೮೯ ರಲ್ಲಿ ಸುರಿಂದರ್ ಸಿಂಗ್ ನಿರ್ದೇಶಿಸಿದ ಪಂಜಾಬಿ ಚಲನಚಿತ್ರ *ಮರ್ಹಿ ದಾ ದೀವಾ (೧೯೮೯ ಚಲನಚಿತ್ರ)* ಗೆ ಅಳವಡಿಸಲಾಯಿತು. ಅವರ ಕಾದಂಬರಿ *ಅನ್ಹೆ ಘೋರೆ ದಾ ದಾನ್* ಅನ್ನು ೨೦೧೧ ರಲ್ಲಿ ನಿರ್ದೇಶಕ ಗುರ್ವಿಂದರ್ ಸಿಂಗ್ ಅನ್ಹೆ ಘೋರ್ ದಾ ದಾನ್ ಇದೇ ಹೆಸರಿನಲ್ಲಿ ಚಲನಚಿತ್ರವನ್ನಾಗಿ ಮಾಡಿದರು. ಅವರ ಸ್ವಂತ ಒಪ್ಪಿಗೆಯಿಂದ, ಸಿಂಗ್ ಅವರು ದಿನಕ್ಕೆ ೧೬ ಗಂಟೆಗಳ ಕಾಲ ಕೆಲಸ ಮಾಡಿದರು, ಉದಾಹರಣೆಗೆ ಬುಲಕ್ ಕಾರ್ಟ್‌ಗಳಿಗೆ ಚಕ್ರಗಳನ್ನು ತಯಾರಿಸುವುದು ಮತ್ತು ನೀರಿನ ಟ್ಯಾಂಕ್‌ಗಳಿಗೆ ಲೋಹದ ಹಾಳೆ ರಚನೆ ಮಾಡುದು. ಒಟ್ಟಿಗೆ, ಅವರು ಮತ್ತು ಅವರ ತಂದೆ ಕಠಿಣ ಪರಿಶ್ರಮದಿಂದ ದಿನಕ್ಕೆ  ರೂಪಾಯಿಯನ್ನು ಗಳಿಸುತಿದ್ದರು. ಅನುವಾದದ ಮೊದಲ ಆವೃತ್ತಿಯನ್ನು ೧೯೯೧ ರಲ್ಲಿ ಸಾಹಿತ್ಯ ಅಕಾಡೆಮಿ ಪ್ರಕಟಿಸಿತು. ನ್ಯಾಷನಲ್ ಬುಕ್ ಟ್ರಸ್ಟ್ ಪ್ರಕಟಿಸಿದ *ದಿ ಲಾಸ್ಟ್ ಫ್ಲಿಕರ್* ನ ಪರಿಷ್ಕೃತ ಆವೃತ್ತಿಯು ೨೦೧೦ ರಲ್ಲಿ ಕಾಣಿಸಿಕೊಂಡಿತು.

ಸಿಂಗ್ ಅವರ ಇತರ ಗಮನಾರ್ಹ ಕೃತಿಗಳಲ್ಲಿ *ಅನ್ಹೋ* (೧೯೬೬), *ಅದ್ಧ್ ಚನಾನಿ ರಾತ್* (೧೯೭೨), ೧೯೮೬ ರಲ್ಲಿ ಸೋವಿಯತ್ ಲ್ಯಾಂಡ್ ನೆಹರು ಪ್ರಶಸ್ತಿ,

### ಸಾವು
ಸಿಂಗ್ ಅವರು ೨೦೧೬ ರಲ್ಲಿ ಹೃದಯಾಘಾತದಿಂದ ಬಳಲುತ್ತಿದ್ದರು. ೧೩ ಆಗಸ್ಟ್ ೨೦೧೬ ರಂದು ಅವರು ಜೈತು ಅವರ ಮನೆಯಲ್ಲಿ ಪ್ರಜ್ಞಾಹೀನರಾದರು ಮತ್ತು ಅವರನ್ನು ಬಟಿಂಡಾ ದಲ್ಲಿ ಖಾಸಗಿ ಆಸ್ಪತ್ರೆಗೆ ದಾಖಲಿಸಲಾಯಿತು, ಅಲ್ಲಿ ಅವರನ್ನು ವೆಂಟಿಲೇಟರ್ ಬೆಂಬಲವಾಗಿ ಇರಿಸಲಾಗಿತ್ತು. ಸಿಂಗ್ ಅವರು ಚೇತರಿಸಿಕೊಳ್ಳುವ ಯಾವುದೇ ಲಕ್ಷಣಗಳನ್ನು ತೋರಿಸಿಲ್ಲ ಎಂದು ನಿರ್ಧರಿಸಿದ ನಂತರ, ಅವರು ಲೈಫ್ ಸಪೋರ್ಟ್ ಸಿಸ್ಟಂಗಳನ್ನು ತೆಗೆದುಹಾಕಿದಾಗ, ಅವರು ೧೬ ಆಗಸ್ಟ್ ೨೦೧೬ ರಂದು ನಿಧನರಾದರು,  ಅವರು ಪತ್ನಿ ಬಲ್ವಂತ್ ಕೌರ್, ಒಬ್ಬ ಪುತ್ರ ಮತ್ತು ಇಬ್ಬರು ಪುತ್ರಿಯರನ್ನು ಅಗಲಿದ್ದಾರೆ.

## ಕೆಲಸಗಳು
ಸಿಂಗ್ ಅವರು ವಿವಿಧ ಕಾದಂಬರಿಗಳು, ಸಣ್ಣ ಕಥಾ ಸಂಕಲನಗಳು, ನಾಟಕಗಳು, ಮಕ್ಕಳ ಸಾಹಿತ್ಯ ಮತ್ತು ಆತ್ಮಚರಿತ್ರೆಯನ್ನು ಎರಡು ಭಾಗಗಳಲ್ಲಿ ಪ್ರಕಟಿಸಿದ್ದಾರೆ.
 ಸಪ್ನೋ ಕೆ - ಸೆ ದಿನ್ ಇದು ಅವರ ಕೃತಿಗಳಲ್ಲಿ ಒಂದಾಗಿತ್ತು, ಈ ಕೃತಿಯಲ್ಲಿ ಅವರ ಬಾಲ್ಯದ ದಿನಗಳ ಬಗ್ಗೆ ಹೇಳಿದ್ದಾರೆ.

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಜಾರ್ಜ್ ಥಾಮಸ್

thumb|235x235px|ಎಮ್. ಟಿ. ವಾಸುದೇವನ್ ನಾಯರ್
**ಜಾರ್ಜ್ ಥಾಮಸ್‌**ರವರು (ಹುಟ್ಟಿದ್ದು ಏಪ್ರಿಲ್ ೧೫, ೧೯೬೬) ಭಾರತದ ಕೇರಳ ರಾಜ್ಯದ ಮಾಜಿ ಬ್ಯಾಡ್ಮಿಂಟನ್ ಆಟಗಾರ.  

## ಬಾಲ್ಯ ಜೀವನ 
ಬ್ಯಾಡ್ಮಿಂಟನ್ನಲ್ಲಿ ಅವರಿಗಿದ್ದ ಉತ್ಸಾಹವನ್ನು ಹೋಲುವ ಇನ್ನೊಂದು ವಿಚಾರವೆಂದರೆ ಅದು ಎಮ್. ಟಿ. ವಾಸುದೇವನ್ ನಾಯರ್‌ರವರ ಕಥೆಗಳು, ಕಾದಂಬರಿಗಳು, ಚಿತ್ರಕಥೆಗಳು ಹಾಗು ಚಲನಚಿತ್ರಗಳು. ಇವರಿಗೆ ಬಾಲ್ಯದಿಂದಲೂ ಬ್ಯಾಡ್ಮಿಂಟನ್ ಆಟದಲ್ಲಿ ಬಹಳ ಆಸಕ್ತಿ ಇತ್ತು. ಇವರ ತಂದೆ ಹಾಗೂ ಅಣ್ಣ ಇಬ್ಬರೂ ಕ್ರೀಡಾಪಟುಗಳಾದ ಕಾರಣ, ಜಾರ್ಜ್‌ರವರಿಗೆ  ಉತ್ತಮ ಪ್ರೋತ್ಸಾಹ ಸಿಕ್ಕಿತ್ತು. ೧೦೦ ಮೀಟರ್ ದೂರದ ಓಟವನ್ನು ೧೨ ಸೆಕೆಂಡುಗಳಲ್ಲಿ ಓಡಬಲ್ಲ ಸಾಮರ್ಥ್ಯವನ್ನು ಹೊಂದಿದ್ದ ಜಾರ್ಜ್‌ರವರ ಒಲವು ಬ್ಯಾಡ್ಮಿಂಟನ್‍ನತ್ತ ತಿರುಗಿ, ತಿರುವನಂತಪುರದಲ್ಲಿರುವ ಜಿ.ವಿ. ರಾಜ ಕ್ರೀಡಾಶಾಲೆಗೆ ಸೇರಿದರು. 

## ವೃತ್ತಿಪರ ಜೀವನ 
thumb|ಏಷಿಯನ್ ಕ್ರೀಡಕೂಟತಿರುವನಂತಪುರದ ಜಿ.ವಿ.ರಾಜ ಕ್ರೀಡಾಶಾಲೆಯಲ್ಲಿ ಬಾಲಗೋಪಾಲನ್ ಥಂಪಿ ಮತ್ತು ಶಿವರಾಮಕೃಷ್ಣನ್‍ರವರ ಬಳಿ ತಗೆದುಕೊಂಡ ತರಬೇತಿ, ಅವರ ಮುಂದಿನ ಬ್ಯಾಡ್ಮಿಂಟನ್ ವೃತ್ತಿಜೀವನಕ್ಕೆ ಅಡಿಪಾಯವಾಯಿತು. ಕ್ರೀಡಾಶಾಲೆಯಿಂದ ಹೊರಬಂದ ನಂತರ, ಅವರು ಥ್ರೀಸೂರ್ನಲ್ಲಿರುವ ಇಂಜಿನಿಯರಿಂಗ್ ಕಾಲೇಜಿಗೆ ಸೇರಿದರು. ಆದರೆ ಅವರಿಗೆ ಬ್ಯಾಡ್ಮಿಂಟನ್‍ನಲ್ಲಿ ಇದ್ದ ಆಸಕ್ತಿ ಕಡಿಮೆಯಾಗಲ್ಲಿಲ್ಲ. ಕಿರಿಯ ವಿಭಾಗದ ಏಷ್ಯನ್ ಚಾಂಪಿಯನ್‍ಷಿಪ್ ನಲ್ಲಿ ಕಂಚಿನ ಪದಕ ಗೆದ್ದ ನಂತರ ಅವರು ಸೌಲ್‍ನಲ್ಲಿ ನಡೆದ ಏಷ್ಯನ್ ಚಾಂಪಿಯನ್‌ಷಿಪ್ನಲ್ಲಿ ಆಡಲು ಹಿರಿಯ ತಂಡಕ್ಕೆ ಆಯ್ಕೆಯಾದರು. ಆದರೆ ಹಣಕಾಸಿನ ಸಮಸ್ಯೆಯಾದ ಕಾರಣದಿಂದ ಅವರಿಗೆ ಹೋಗಲು ಸಾಧ್ಯವಾಗಲ್ಲಿಲ್ಲ. ಅಂದು ಭಾರತ ದೇಶದಲ್ಲಿ ಬ್ಯಾಡ್ಮಿಂಟನ್ ಆಟವನ್ನು ಹೆಚ್ಚಾಗಿ ಆಡದ ಕಾರಣದಿಂದ ಅವರಿಗೆ ಸರಿಯಾದ ಪ್ರೋತ್ಸಾಹ ಸಿಗಲಿಲ್ಲ. ಆದರೂ ತಮ್ಮ ಛಲವನ್ನು ಬಿಡದೆ ಪ್ರತಿದಿನ ಶ್ರಮಿಸಿದರು. ಅವರ ಈ ಛಲಕ್ಕೆ ಹುರಿದುಂಬಿಸಿದ್ದು ಪ್ರಕಾಶ್ ಪಡುಕೋಣೆರವರ ಮಾತ. ಅದೇನೆಂದರೆ, ಓರ್ವ ಆಟಗಾರನ ಕುಸಿತಕ್ಕೆ ಪ್ರಮುಖ ಕಾರಣವೇ ಅವನ ಅಸಮಾಧಾನ. ಅವರ ನಿರಂತರ ಪ್ರಯತ್ನ ಮತ್ತು ಶ್ರಮ ವ್ಯರ್ಥವಾಗಲಿಲ್ಲ. ಸತತ ೧೧ ವರ್ಷಗಳವರೆಗೆ ಇವರು ಕೇರಳ ರಾಜ್ಯ ಮಟ್ಟದಲ್ಲಿ ಪ್ರಥಮ ಸ್ಥಾನದಲ್ಲಿದ್ದರು. ಇವರು ಪಟಿಯಾಲಾದಲ್ಲಿ ನಡೆದ ರಾಷ್ಟ್ರೀಯ ಶಿಬಿರಕ್ಕೆ ಸೇರಿದರು. ನಂತರ ಭಾರತದ ರಾಷ್ಟ್ರೀಯ ತಂಡಕ್ಕೆ ಆಯ್ಕೆಯಾದರು. ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ಬೆಳ್ಳಿ ಪದಕ, ರಾಷ್ಟ್ರೀಯ ಹಿರಿಯ ಸಿಂಗಲ್ ಟೈಟಲ್ಸ್, ಟೌಲೌಸ್ ಓಪನ್‍ನಲ್ಲಿ ದಬಲ್ ಟೈಟಲ್ಸ್ ಮುಂತಾದ ಹಲವು ರಾಷ್ಟ್ರೀಯ ಮತ್ತು ಅಂತರಾಷ್ಟ್ರೀಯ ಕ್ರೀಡಾಕೂಟದಲ್ಲಿ ಜಯಭೇರಿ ಬಾರಿಸಿದರು. ೧೯೮೯ರಿಂದ ೨೦೦೦ದವರೆಗೆ ಭಾರತ ತಂಡದಲ್ಲಿ ಪ್ರಮುಖ ಪಾತ್ರವಹಿಸಿದರು. ನಂತರ ಇವರು ಹಿರಿಯ ವ್ಯವಸ್ಥಾಪಕರಾಗಿ(ಸಾರ್ವಜನಿಕ ಸಂಪರ್ಕ) ಭಾರತ್ ಪೆಟ್ರೋಲಿಯಂ ನಿಗಮ ಲಿಮಿಟೆಡ್‍ನಲ್ಲಿ ಕೆಲಸ ನಿರ್ವಹಿಸಿದರು. ಕೊಚ್ಚಿಯ ಪ್ರಾದೇಶಿಕ ಕ್ರೀಡೆ ಕೇಂದ್ರ (ಆರ್.ಎಸ್.ಎಸ್) ನಲ್ಲಿ ತರಬೇತುದಾರರಾಗಿ ಕಾರ್ಯ ನಿರ್ವಹಿಸಿದರು. ಇವರಡಿಯಲ್ಲಿ ೩೦ ರಾಜ್ಯ ಮಟ್ಟದ ಹಾಗು ೪೦ ರಾಷ್ಟ್ರ ಮಟ್ಟದ ಆಟಗಾರರು ಹೊರಹೊಮ್ಮಿದರು.
thumb|249x249px|ಪ್ರಕಾಶ್ ಪಡುಕೋಣೆ

## ವೈಯಕ್ತಿಕ ಜೀವನ 
ಅಂದಿನ ಕಾಲದಲ್ಲಿ ಕ್ರೀಡೆಯನ್ನೇ ವೃತ್ತಿಜೀವನವನ್ನಾಗಿಸುಕೊಳ್ಳುವುದು ಮಧ್ಯಮ ವರ್ಗದ ಕುಟುಂಬದಿಂದ ಬಂದವರಿಗೆ ಬಹಳ ಕಷ್ಟಕರ. ಆದ್ದರಿಂದ ಇಂಜಿನಿಯರಿಂಗ್ ಓದಬೇಕಾಗಿ ಬಂದಿತು ಎಂದು ಸ್ವತಃ ಜಾರ್ಜ್‌ರವರೇ ಈ ಹಿಂದೆ ಹೇಳಿದ್ದರು.  ಮಾಜಿ ಬ್ಯಾಡ್ಮಿಂಟನ್ ಆಟಗಾರ್ತಿಯಾದ ಪ್ರೀತಾರವರನ್ನು ವಿವಾಹವಾದರು. ಅವರ ಇಬ್ಬರು ಮಕ್ಕಳಾದ ಅರುಣ್ ಮತ್ತು ಕಿರಣ್ ರಾಜ್ಯ ಮಟ್ಟದ ಆಟಗಾರರಾಗಿದ್ದಾರೆ.

## ಪ್ರಶಸ್ತಿಗಳು 
*೧೯೯೦ರ ರಾಷ್ಟ್ರೀಯ ಸಿಂಗಲ್ ಟೈಟಲ್ಸ್ ಪ್ರಶಸ್ತಿ
*೧೯೯೨ರ ಡಬಲ್ ಟೈಟಲ್ಸ್ ಅನ್ನು ಜಸೀಲ್ ಪಿ ಇಸ್ಮೈಲ್‍ರವರ ಜೊತೆಗೆ ಗೆದ್ದಿದ್ದಾರೆ
*೧೯೯೮ರ ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ಬೆಳ್ಳಿ ಪದಕ ಗೆದ್ದ ಭಾರತೀಯ ತಂಡದ ಸದಸ್ಯರಾಗಿದ್ದರು
*ಭಾರತ ಸರ್ಕಾರ ೨೦೦೨ರಲ್ಲಿ ಅರ್ಜುನ ಪ್ರಶಸ್ತಿಯನ್ನು ನೀಡಿ ಸನ್ಮಾನಿಸಿದೆ.

## ಉಲ್ಲೇಖಗಳು 
ವರ್ಗ:ಕ್ರೀಡಾಪಟುಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೮-೧೯
ವರ್ಗ:ಅರ್ಜುನ ಪ್ರಶಸ್ತಿ ಪುರಸ್ಕೃತರು
ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು